open-index/open-wikipedia-markdown huggingface dataset:
ദ ന്യൂ ഇന്ത്യൻ എക്സ്പ്രസ്സ്

ചെന്നൈ ആസ്ഥാനമായി പ്രസിദ്ധീകരിക്കുന്ന ഒരു ഇംഗ്ലീഷ് ദിനപത്രമാണ്‌ **ദ ന്യൂ ഇൻഡ്യൻ എക്സ്പ്രസ്സ്**.  ചെന്നൈയിലെ വരദരാജുലു നായിഡുവിന്റെ ഉടമസ്ഥതയിൽ 1932 ലാണ്‌ ഈ പത്രം ആരംഭിച്ചത്. 1991 ൽ, അന്നത്തെ ഉടമസ്ഥനായിരുന്ന രാംനാഥ് ഗോയങ്കയുടെ മരണത്തെ തുടർന്ന് ഇൻഡ്യൻ എക്സ്പ്രസ്സ് ഗ്രൂപ്പ് രണ്ട് വ്യത്യസ്‌ത കമ്പനികളായി  പിരിയുകയായിരുന്നു. 
മുംബൈ ആസ്ഥാനമായുള്ള  ഉത്തരേന്ത്യൻ പതിപ്പുകൾ ,ഇൻഡ്യൻ എക്സ്പ്രസ്സ് എന്ന നാമം മാറ്റി ദ ഇൻഡ്യൻ എക്സ്പ്രസ്സ് എന്ന പേർ സ്വീകരിച്ച് നിലനിർത്തി. എന്നാൽ ദക്ഷിമേഖലയിലെ പതിപ്പുകൾ 'ദ ന്യൂ ഇൻഡ്യൻ എക്സ്പ്രസ്സ് ' എന്ന പേർ സ്വീകരിച്ചു. 2008 വരെ ഈ രണ്ട് പത്രങ്ങളും ലേഖനങ്ങളും മറ്റും പങ്കുവെക്കുകയായിരുന്നു പതിവ്. പക്ഷേ ഇപ്പോൾ ഇവ തികച്ചും വ്യത്യസ്തമായ രണ്ട് സ്ഥാപനങ്ങളായി നിലകൊള്ളുന്നു.

## ചരിത്രം
ഒരു ആയൂർ‌വ്വേദ ഭിഷഗ്വരനും ഇന്ത്യൻ നാഷണൽ കോൺഗ്രസ്സ് അംഗവുമായിരുന്ന വരദരാജുലു നായിഡു 1932 ൽ തന്റെ 'തമിഴ്‌നാട് പ്രസ്സ്' എന്ന അച്ചടിശാലയിലാണ്‌ ഇൻഡ്യൻ എക്സ്പ്രസ്സ് തുടങ്ങിയത്. പിന്നീട് സാമ്പത്തിക ഞെരുക്കം കാരണം വരദരാജുലു നായിഡു ,ഫ്രീ പ്രസ്സ് ജേർണലിന്റെ സ്ഥാപകനായിരുന്ന എസ്. സദാനന്ദന്‌ അതു വിറ്റു. 1933 ഇൻഡ്യൻ എക്സ്പ്രസ്സ് അതിന്റെ രണ്ടാമത്തെ ആപീസ് മധുരയിൽ ആരംഭിക്കുകയും അവിടെ നിന്ന് തമിഴ് പതിപ്പായ "ദിനമണി" പ്രസിദ്ധീകരണം തുടങ്ങുകയും ചെയ്തു. സദാനന്ദൻ നിരവധി പരിഷ്കാരങ്ങൾ കൊണ്ടുവരികയും പത്രത്തിന്റെ വില കുറക്കുകയും ചെയ്തു. പക്ഷേ സാമ്പത്തിക ബുദ്ധിമുട്ട് കാരണം സദാനന്ദൻ പത്രം വിൽക്കാൻ നിർബന്ധിതനായി. 1935 ൽ  നീണ്ട നിയമയുദ്ധത്തിനൊടുവിൽ സദാനന്ദനിൽ നിന്ന് രാംനാഥ് ഗോയങ്ക, ഇൻഡ്യൻ എക്സ്പ്രസ്സ് നേടിയെടുത്തു.

1939 ൽ "ആൻഡ്ര പ്രഭ" എന്ന തെലുഗ് പത്രവും ഇൻഡ്യൻ എക്സ്പ്രസ്സ്  സ്വന്തമാക്കി. 1961 ൽ "ഫിനാൻഷ്യൽ എക്സ്പ്രസ്സ് മുംബൈയിൽ നിന്ന് ആരംഭിച്ചു. കൂടാതെ മധുരൈ(1957),ബാംഗ്ലൂർ(1965),അഹമ്മദാബാദ്(1968) എന്നിവിങ്ങളിൽ നിന്ന് പതിപ്പുകളും ആരംഭിച്ചു. കന്നട പത്രമായ "കന്നട പ്രഭ" ,ഗുജറാത്തി പത്രമായ ലോക് സത്ത,ജനസത്ത,എന്നിവ അഹമദാബാദിൽ നിന്നും ബറോഡയിൽ നിന്നും ആരംഭിച്ചു.

1991 ൽ ഗോയങ്കയുടെ മരണത്തെ തുടർന്ന് കുടുംബത്തിലെ അംഗങ്ങൾ രണ്ടായി പിരിഞ് ഇൻഡ്യൻ എക്സ്പ്രസ്സ് മുംബൈ എന്ന പേരിൽ ഉത്തരമേഖലയിലും  എക്സ്പ്രസ്സ് മധുരൈ ലിമിറ്റഡ് എന്ന പേരിൽ ചെന്നൈ ആസ്ഥാനമാക്കി ദക്ഷിണമേഖലയിലും ഈ പത്രം രണ്ട് കമ്പനികളായി നിലവിൽ വന്നു.

## പതിപ്പുകൾ
ആന്ധ്രാപ്രദേശ്‌,കർണാടകം,തമിഴ്‌നാട്,കേരളം, ഒറീസ്സ തുടങ്ങിയ സംസ്ഥാനങ്ങളിലെ  എല്ലാപ്രധാന നഗരങ്ങളിൽ നിന്നും  ദ ന്യൂ  ഇൻഡ്യൻ എക്സ്പ്രസ്സ്  ഇപ്പോൾ  അതിന്റെ പതിപ്പുകൾ പ്രസിദ്ധീകരിക്കുന്നുണ്ട്. ചെന്നൈ,കൊയമ്പത്തൂർ,ഹൈദരാബാദ്,തിരുവനന്തപുരം,ബാംഗ്ലൂർ,കൊച്ചി,ഭുവനേശ്വർ എന്നിവയാണവ. ദക്ഷിണ മേഖലയിൽ ആകെ 22  കേന്ദ്രങ്ങളിൽ നിന്നായി പ്രസിദ്ധീകരിക്കുന്നു.

'ദ ന്യൂ ഇന്ത്യാ എക്സ്പ്രസ്സിന്റെ മുദ്യാവാക്യം 'സർവ്വത്ര വിജയം' എന്നതാണ്. 

എക്സ്പ്രസ്സ് മധുരൈ എന്ന ഈ പത്രഗ്രൂപ്പ് താഴെ കൊടുത്ത വെബ്‌സൈറ്റുകളും പ്രസിദ്ധീകരിക്കുന്നു.:
*http://www.expressbuzz.com   (ഇംഗ്ലീഷ്)
*http://www.indiavarta.com 
*http://www.dinamani.com (തമിഴ്)
*http://www.kannadaprabha.com (കന്നട)
*http://www.andhraprabha.com (തെലുഗു)
*http://www.apweekly.com  (തെലുഗു)
*http://www.cinemaexpress.com (തമിഴ്)
*http://www.malayalamvaarika.com (മലയാളം)
*http://www.tamilanexpress.com  (തമിഴ്)

## പുറം കണ്ണികൾ
*''ദ ന്യൂ ഇൻഡ്യൻ എക്സ്പ്രസ്സ് " വെബ്‌സൈറ്റ് 
*ഓൺലൈൻ പതിപ്പ് (ലോഗിൻ ചെയ്യണം) 
*ടി.ജെ.എസ്. ജോർജിന്റെ ലേഖനങ്ങൾ http://www.tjsgeorge.info/ 

വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
റാം ഡിസ്ക്

കമ്പ്യൂട്ടറിന്റെ പ്രധാന മെമ്മറി അഥവാ റാമിന്റെ ഒരു ഭാഗം എടുത്ത് സോഫ്റ്റ്‌വെയർ സഹായത്തോടെ ഉണ്ടാക്കുന്ന ഒരു സാങ്കല്പിക ഡിസ്ക് ഡ്രൈവ് ആണ് **റാം ഡിസ്ക്** അല്ലെങ്കിൽ **റാം ഡ്രൈവ്**. ഇതിനെ "വിർച്വൽ റാം ഡ്രൈവ് ", "സോഫ്റ്റ്‌വെയർ റാം ഡ്രൈവ്" എന്നൊക്കെയും വിളിക്കാറുണ്ട്. ഒരു ഹാർഡ് ഡിസ്ക് ഡ്രൈവ് പോലെ പ്രവർത്തിക്കാൻ റാം ഡിസ്കിനു സാധിക്കും.

റാം ഉപയോഗിച്ച് സൃഷ്ടിക്കുന്നതായതിനാൽ സാധാരണഗതിയിൽ റാം ഡിസ്കിലെ വിവരങ്ങൾ കമ്പ്യൂട്ടർ പ്രവർത്തനരഹിതമാകുന്നതോടെ നഷ്ടമാകും. റാം ഡിസ്കിന്റെ പ്രവർത്തന വേഗം ഹാർഡ് ഡിസ്കുകളേയും മറ്റും അപേക്ഷിച്ച് വളരെ കൂടുതലാണെന്നുള്ളതാണ് ഒരു സവിശേഷത.

ഇന്റേണൽ മെമ്മറിയും സെക്കൻഡറി സ്റ്റോറേജ് ഡിവൈസുകളും തമ്മിലുള്ള പെർഫോമൻസ് വിടവ് നികത്തുന്നതിനാണ് ചരിത്രപരമായി പ്രൈമറി സ്റ്റോറേജ് അടിസ്ഥാനമാക്കിയുള്ള മാസ് സ്റ്റോറേജ് ഉപകരണങ്ങൾ വിഭാവനം ചെയ്തത്. സോളിഡ്-സ്റ്റേറ്റ് ഉപകരണങ്ങളുടെ ആവിർഭാവത്തിൽ ഈ നേട്ടത്തിന് അതിന്റെ ആകർഷണം നഷ്ടപ്പെട്ടു. എന്നിരുന്നാലും, സോളിഡ്-സ്റ്റേറ്റ് ഉപകരണങ്ങൾ ഇടയ്ക്കിടെ എഴുതുന്നത് (writing a disk) മൂലം തേയ്മാനം അനുഭവിക്കുന്നു. പ്രൈമറി മെമ്മറി റൈറ്റുകളിൽ അങ്ങനെ സംഭവിക്കുന്നില്ല. അതിനാൽ, താൽകാലികമോ കാഷെ ചെയ്‌തതോ ആയ വിവരങ്ങൾ പോലെ, പതിവായി മാറിക്കൊണ്ടിരിക്കുന്ന ഡാറ്റ സംഭരിക്കുന്നതിന് റാം ഉപകരണങ്ങൾ പ്രയോജനകരമാണ്.
## പ്രകടനം
എസ്എസ്ഡി(SSD), ടേപ്പ്, ഒപ്റ്റിക്കൽ, ഹാർഡ് ഡിസ്ക്, ഫ്ലോപ്പി ഡ്രൈവുകൾ എന്നിവ പോലെയുള്ള മറ്റ് ഡിജിറ്റൽ സ്റ്റോറേജുകളേക്കാൾ വേഗത്തിലുള്ള മാഗ്നിറ്റ്യൂഡ് ഓർഡറുകളാണ് റാം ഡ്രൈവിന്റെ പ്രത്യേകത.ആക്‌സസ് സമയം, പരമാവധി ത്രൂപുട്ട്, ഫയൽ സിസ്റ്റം സവിശേഷതകൾ എന്നിവയുൾപ്പെടെ ഒന്നിലധികം ഘടകങ്ങൾ കൊണ്ടാണ് ഈ പ്രകടന നേട്ടം കൈവരിക്കുന്നത്.

## അവലംബം
വിഭാഗം:കമ്പ്യൂട്ടർ സംഭരണ ഉപാധികൾ
വലംചുഴി

കേരളത്തിലെ പത്തനംതിട്ട ജില്ലയിലെ ഒരു ഗ്രാമമാണ് **വലംചുഴി**.

## ഭൂമിശാസ്ത്രം
വലംചുഴി സ്ഥിതി ചെയ്യുന്നത്  അക്ഷാംശരേഖാംശത്തിലാ‍ണ്.

## എത്തിച്ചേരാൻ
വലംചുഴി പത്തനംതിട്ട പട്ടണത്തിൽ നിന്ന് 2 കി.മി ദൂരത്തിലാണ് സ്ഥിതി ചെയ്യുന്നത്.പത്തനംതിട്ട പട്ടണത്തിൽ നിന്നും കുംബഴ റോഡിൽ കന്നംകര ജംഗ്ഷനിൽ നിന്നും 1.5 കി.മി പോയാൽ പുഴ കടന്നും. പത്തനംതിട്ട കോന്നി റോഡിൽ പാലമരൂർ ജംഗ്ഷനിൽ നിന്നും 1.00 കി .മി പൊയാലും ഇവിടെ എത്താം.

## പ്രധാന ആകർഷണങ്ങൾ
നദി പ്രദക്ഷിണം ചെയ്യുന്ന ദക്ഷിണ ഭാരതത്തിലെ എക അമ്പലമായ  വലംചുഴി ശ്രീഭുവനേശ്വരി ക്ഷേത്രം ഇവിടുത്തെ ഒരു പ്രധാനക്ഷേത്രമാണ്. ഇത് പത്തനംതിട്ടയിലെ പഴയ അമ്പലങ്ങളിൽ ഒന്നാണ്. പടയണിക്കു പെരു കേട്ട ഒരു സ്ഥലമാണിത്.കേരളത്തിൽ വന വിസ്തൃതി കൂടുതലുള്ളതും ഇവിടെയാണ്‌.
ഇതു കുടാതെ മേട മാസത്തിലെ ഭരണി നാൾ നടക്കുന്ന  ഭരണി സദ്യ പേരു കേട്ടതാണ്‌.

## അവലംബം

## പുറം കണികൾ
* http://www.valamchuzhytemple.org

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വലംചുഴി ശ്രീഭുവനേശ്വരി ക്ഷേത്രം

പത്തനംതിട്ട ജില്ലയിലെ വലംചുഴിയിൽ സ്ഥിതി ചെയ്യുന്ന ഒരു പുരാതന ദേവീക്ഷേത്രമാണ് **വലംചുഴി ശ്രീ ഭുവനേശ്വരി ക്ഷേത്രം**. (Sree Bhuvaneswary Temple, Valamchuzy) ആദിപരാശക്തിയുടെ പൂർണ്ണഭാവമായ ശ്രീ ഭുവനേശ്വരി, ഭദ്രകാളി (കൊടുങ്ങല്ലൂരമ്മ) ഭാവങ്ങളിൽ വലംചുഴി അമ്മയെ ആരാധിച്ചു വരുന്നു. പ്രകൃതി രമണീയമായ സ്ഥലത്താണ് ഈ ഭഗവതി ക്ഷേത്രം സ്ഥിതി ചെയ്യുന്നത്. ക്ഷേത്രത്തിനെ ചുറ്റി അച്ചൻകോവിലാർ ഒഴുകുന്നതായി കാണാം.  

## പ്രത്യേകതകൾ
ക്ഷേത്രം സ്ഥിതി ചെയ്യുന്നത് പത്തനംതിട്ട പട്ടണത്തിൽ നിന്ന് 3 കി.മി ദൂരത്തിലാണ്. ഈ അമ്പലത്തിന് ചുറ്റും കൂടി അച്ചൻകോവിലാർ ഒഴുകുന്നുണ്ട്. ഈ ക്ഷേത്രത്തിന്റെ മൂന്നുവശവും കൂടി നദി ഒഴുകുന്നുണ്ട് എന്നത് തന്നെയാണ് ഇതിന് വലംചുഴി എന്ന പേരു വരാനും കാരണം. ദക്ഷിണഭാരതത്തിൽ ഒരു നദി പ്രദക്ഷിണം ചെയ്യുന്ന ഏക ക്ഷേത്രം ഇതാണ്‌.  ഒരേ നദിയുടെ വിപരീത ദിശയിലുള്ള പ്രവാഹം ദർശിക്കാൻ പറ്റുന്നതും ഇവിടെ മാത്രമാണ്. ഇതിനു ചുറ്റും പുരാതനകാലം മുതലേ നദി ഒഴുകുന്നത് കൊണ്ട് ഇതിന്റെ വശങ്ങൾ പലതും ഒഴുകി പോയിട്ടുണ്ട്. പക്ഷേ, ഇപ്പോൾ ഈ ക്ഷേത്രം വെള്ളപ്പൊക്കത്തിൽ നിന്നും മറ്റും സംരക്ഷിതമാക്കിയിട്ടുണ്ട്. ഈ സ്ഥലം ആദ്യകാലത്ത് ഒരു വനമായിരുന്നു. ക്ഷേത്രത്തിന്റെ അടുത്ത് തന്നെ ഒരു സർപ്പക്കാവ് സ്ഥിതി ചെയ്യുന്നുണ്ട്. ഇവിടെ പ്രകൃതിദത്തമായ ധാരാളം സസ്യലതാദികളും ജീവജാലങ്ങളും ഉള്ളതായി കണക്കാക്കുന്നു. 

## ഐതിഹ്യം
കൊടുങ്ങല്ലൂർ ഭഗവതിയുടെ ഭക്തൻ ആയ ഒരു യോഗീശ്വരൻ തപസ്സു ചെയ്യുന്നതിനായി ഇവിടെ വരികയും പരാശക്തിയെ പ്രത്യക്ഷപെടുത്തുകയും ചെയ്തു. കൊടുങ്ങല്ലൂർ അമ്മയുടെ പ്രതീകമായി കരുതപ്പെടുന്ന ഒരു വാളും ചിലമ്പും അദ്ദേഹം ഇവിടെ കൊണ്ടുവന്നു. ഇത് സ്ഥാപിക്കുന്നതിനു വേണ്ടി ഒരു സ്ഥലം അന്വേഷിക്കുന്നതിനിടയിൽ ഭക്തന് ഇത് അച്ചൻകോവിൽ നദിയുടെ നടുക്കുള്ള വലംചുഴിയിൽ സ്ഥാപിക്കണമെന്ന് ഒരു പ്രേരണ ലഭിക്കുകയും ചെയ്തു. ഇക്കാര്യം ഭക്തൻ ഇവിടെ താമസിച്ചിരുന്നവരോട് പറയുകയും അവർ ഒത്ത് ചേർന്ന് ഇവിടെ ഒരു ക്ഷേത്രം നിർമ്മിച്ച് കൊടുങ്ങല്ലൂരമ്മയെ പ്രതിഷ്ഠിക്കാനും തീരുമാനിച്ചു. അപ്രകാരം ഭുവനേശ്വരി, ഭദ്രകാളി സങ്കല്പത്തിൽ ഭഗവതിയുടെ പ്രതിഷ്ഠ നടന്നു. മഹാകാളി, മഹാലക്ഷ്മി, മഹാസരസ്വതി ഭാവങ്ങളിൽ ഭഗവതിയെ ആരാധിച്ചു വരുന്നു. പണ്ടു കാലത്തു മൃഗബലിയും കോഴിബലിയും ഇവിടെ ഉണ്ടായിരുന്നതായി പറയപ്പെടുന്നു. ചൊവ്വ, വെള്ളി, ഞായർ, നവരാത്രി, തൃക്കാർത്തിക, ഭരണി ദിവസങ്ങൾ പ്രധാനം. മകര മാസത്തിലെ ഭരണി ഉത്സവം. 

## ഉത്സവങ്ങൾ
കുംഭമാസത്തിൽ ഭരണി നാളിൽ നടക്കുന്ന *രുദ്രപൊങ്കാല* ഇവിടുത്തെ ഒരു പ്രധാന ആഘോഷമാണ്. ഇത് കൂടാതെ ഇവിടേക്ക് *മകരഭരണി* നാളിലും ധാരാളം ഭക്തർ എത്തിച്ചേരാറുണ്ട്. ഇത് കൂടാതെ മീനമാസത്തിൽ ഇവിടെ പടയണിയും ഒരു പ്രധാന ആഘോഷമായി കൊണ്ടാടുന്നു. ഈ ആഘോഷങ്ങൾ കേരളത്തിന്റെ വിവിധഭാഗങ്ങളിൽ നിന്നുള്ള ഭക്തരെ ഇവിടേക്ക് ക്ഷണിക്കുന്നു. ഭഗവതിയുടെ പ്രധാന ദിവസം ഇവിടെ മകരമാസത്തിലെ ഭരണി ദിവസം കൊണ്ടാടുന്നു. മകരമാസത്തിലെ പുരുരുട്ടാതി ദിവസം കൊടിയേറുന്ന ആഘോഷങ്ങൾ 10 ദിവസത്തെ ആഘോഷങ്ങൾക്ക് ശേഷം ആറാട്ടോടെ സമാപിക്കുന്നു. മഹോത്സവം നടക്കുന്നത് ഇതിൽ അഞ്ചാം ദിവസമാണ്. മേടഭരണി ദിവസം നടക്കുന്ന ഭരണിസദ്യ പേരു കേട്ടതാണ്. ആറന്മുളയിലെ വള്ളസദ്യക്ക് സമം ആണ് ഇത്.
ഗരുഡൻ പറവ

മദ്ധ്യതിരുവിതാംകൂറിലെ ചില ക്ഷേത്രങ്ങളിൽ നടത്തിവരുന്ന ഒരു അനുഷ്ഠാന കലയാണ് **ഗരുഡൻ പറവ**. ഭദ്രകാളിയെ പ്രീതിപ്പെടുത്തുവാൻ വേണ്ടിയാണ് ഗരുഡൻപറവ എന്ന നൃത്തം നടത്താറുള്ളത്. ഗരുഡന്റേതു പോലെ കൊക്കും, ചിറകും, ശരീരത്തിൽ വച്ച് പിടിപ്പിച്ച്, ഒരു പക്ഷിയുടെ രൂപഭാവത്തോടെയാണ് കലാകാരന്മാർ എത്തുന്നത്. ഇങ്ങനെ ഗരുഡവേഷം അണിഞ്ഞെത്തുന്ന നർത്തകർക്ക് താളം പകരാനായി ചെണ്ട, മദ്ദളം, ഇലത്താളം തുടങ്ങിയ വാദ്യങ്ങളും ഉണ്ടാകും. ധനുമാസത്തിലാണ് ഈ അനുഷ്ഠാന കല നടത്തിവരുന്നത്.
## ഐതിഹ്യം
ഈ കലയുമായി ബന്ധപ്പെട്ട ഒരു ഐതിഹ്യ കഥ ഇങ്ങനെയാണ്; ദാരികനും ദാനവേന്ദ്രനും ആയി ഭദ്രകാളി  യുദ്ധം തുടങ്ങുന്ന സമയം ഭദ്രകാളിക്ക്  വാഹനമായി നിലകൊണ്ടത് വേതാളം ആയിരുന്നു. വേതാളത്തി്ന്ഭ ദ്രകാളി വാക്ക് കൊടുത്തിരുന്നത് യുദ്ധഭൂമിയിൽ ജീവനോടെ ഉള്ള എല്ലാവരുടേയും, രക്തം നൽകി ദാഹം തീർത്തു തരാം എന്നായിരുന്നു. ഈ വാക്ക് മനസിലാക്കിയ ആരും യുദ്ധം കാണാൻ പോയില്ല.എന്നാൽ മഹാവിഷ്ണുവിൻ്റെ വാഹനം ആയ ഗരുഡൻ യുദ്ധത്തിൻ്റെ  കാഠിന്യം മനസ്സിലാക്കുന്നതിന്    യുദ്ധഭൂമിയിൽ പോയി ഒളിച്ചിരുന്നു.    എന്നാലോ  യുദ്ധം അവസാനിച്ചു എല്ലാ അസുരന്മാരും മരിച്ചുവീണുകഴിഞ്ഞു യുദ്ധം ജയിച്ച ആഹ്ലാദത്തിൽ ഭദ്രകാളി വേതാളത്തിനോട് ചോദിച്ചു ദാഹം തീർന്നോ എന്ന്. അപ്പൊൾ വേതാളം ഒളിച്ചിരുന്ന ഗരുഡനെ ചൂണ്ടി കാണിച്ചു വാക്ക് കൊടുത്തത് പാലിക്കണം എന്ന് ആവശ്യപ്പെട്ടു. തൽഫലമായി ധർമ്മ സങ്കടത്തിൽ ആയ ഭദ്രകാളിയുടെ സങ്കടം തീർക്കുന്നതിന് മഹാവിഷ്ണു ഗരുഡനെ ദേവിയുടെ അടുക്കലേക്ക് പറഞ്ഞയക്കുകയും ഒരുതൂവൽ പൊഴിച്ചു അതിൽ നിന്നും വരുന്ന ഒരു തുള്ളി രക്തം,   രക്തദാഹിയായി കലിതുള്ളി നിന്ന ഭദ്രകാളിയുടെ വാഹനം ആയ വേതാളത്തിൻ്റെ കോപവും , ദാഹവും ശമിപ്പിക്കുന്നത്തിന്  വേണ്ടി നൽകാൻ ആവശ്യപ്പെട്ടു.   ഗരുഡൻ കാളിയെ സന്തോഷിപ്പിക്കാനായി കാളിയുടേ മുൻപിൽ നൃത്തം ചെയ്യുകയും, അതിനു ശേഷം കാളിക്ക് ഗരുഡൻ തന്റെ രക്തം അർപ്പിച്ചുവെന്നും ഐതിഹ്യം പറയുന്നു. ഗരുഡന്റെ രക്തം പാനം ചെയ്തതിനുശേഷമേ വേതാളത്തിൻ്റെ കോപം അടങ്ങിയുള്ളൂ എന്നുമാണ് ഐതിഹ്യ കഥ. ഇതിന് സാങ്കൽപ്പികമായി ആണ് ഗരുഡൻ പറവ വഴിപാട് നടത്തുന്നത്. ഈ വഴിപാട് നടത്തുന്ന മദ്ധ്യ കേരളത്തിലെ പ്രധാന അമ്പലങ്ങൾ : **കേരളത്തിലെ കോട്ടയം ജില്ലയിൽ നീണ്ടൂർ സ്ഥിതി ചെയ്യുന്ന ശ്രീ കുററ്യാനിക്കുളങ്ങര ഭഗവതി ക്ഷേത്രം**, കോട്ടയം എറണാകുളം വഴിയിൽ ഉള്ള അരയങ്കാവ് അമ്പലം,വൈക്കം വടയാർ  ഇളങ്കാവ്ദേവീ ക്ഷേത്രം ഇവയാണ്.
## ഇതും കാണുക
* ഗരുഡൻ തൂക്കം

## പുറത്തേക്കുള്ള കണ്ണികൾ
*ഗരുഡൻ പറവ വീഡിയോ യൂട്യൂബിൽ കാണുക.

ഗരുഡൻ പറവhttps://www.youtube.com/watch?v=UlPEpVu0LrE
ഡീസൽ എഞ്ചിൻ

ഒരു ആന്തരിക ദഹന യന്ത്രമാണ് **ഡീസൽ എഞ്ചിൻ** .ഡീസലിൽ അടങ്ങിയിട്ടുള്ള രാസോർജ്ജത്തെ യാന്ത്രികോർജ്ജമാക്കുകയാണ് ഡീസൽ എഞ്ചിനിൽ നടക്കുന്ന പ്രക്രിയ. മർദ്ദത്തിലിരിക്കുന്ന ഇന്ധനത്തെ ജ്വലിപ്പിച്ചാണ് ഡീസൽ എഞ്ചിൻ പ്രവർത്തിക്കുന്നത്. ഡീസൽ ചക്രത്തെ ആധാരമാക്കിയാണ് ദഹനം നടക്കുന്നത്.

## പുറം കണ്ണികൾ

* 
* HowStuffWorks Article
* Calculate air requirements (CFM's) for an internal combustion engine.
* Marine Engine Digest
* Diesel Efficiency Article—Comparison of fuel efficiency between diesel and gas variants of same cars
* Pictures of an extremely large container ship engine
* Diesel Engine Fundamentals 
* FactsAboutSCR.com, Selective Catalytic Reduction diesel emissions technology

### ബൌദ്ധിക സ്വത്തവകാശം
* US Patent 845140 Combustion Engine, dated February 26, 1907.
* US Patent 502837 Engine operated by the explosion of mixtures of gas or hydrocarbon vapor and air, dated August 8, 1893.
* US Patent 439702 Petroleum Engine or Motor, dated November 4, 1890.
* www.invention-protection.com/pdf_patents/pat608845.pdf - Similar

വർഗ്ഗം:യാന്ത്രികം
വർഗ്ഗം:ആന്തരിക ദഹന യന്ത്രം
മാവേലി സ്റ്റോർ

കേരള സംസ്ഥാന സിവിൽ സപ്ലൈസ് കോർപ്പറേഷന്റെ ഒരു സംരംഭമാണ് **മാവേലി സ്റ്റോർ**. സർക്കാറിന്റെ കീഴിൽ പ്രവർത്തിക്കുന്ന ഒരു നൂതന വിപണനകേന്ദ്രമാണ് ഇത്. സർക്കാർ നിശ്ചയിച്ചിട്ടുള്ള പ്രത്യേക സഹായധന നിരക്കിൽ ആവശ്യക്കാരന് ഇവിടെ നിന്ന് അവശ്യസാധനങ്ങൾ വിൽക്കപ്പെടുന്നു. മഹാബലിയുടെ സ്മരണാർത്ഥം ആരംഭിച്ച ഈ സ്റ്റോറുകൾ ഇപ്പോൾ കേരളീയ വിപണികളിൽ ഒരു പ്രമുഖ സ്ഥാനം വഹിക്കുന്നു. മാവേലി സ്റ്റോറുകളും, മൊബൈൽ മാവേലി സ്റ്റോറുകളും ഇപ്പോൾ കേരളത്തിൽ എല്ലാ പഞ്ചായത്തുകളിലും പ്രവർത്തിച്ച് വരുന്നു. ഗുണമേന്മയുള്ള ഉല്പന്നങ്ങൾ ശരാശരി നിരക്കിൽ ആവശ്യക്കാരന് ലഭ്യമാക്കുന്നു എന്നുള്ളതാണ് മാവേലി സ്റ്റോറുകൾ നൽകുന്ന ആനുകൂല്യം.

മാവേലി സ്റ്റോറുകളുടെ വിപണി കൂടുതൽ സജീവമാകുന്നത് ഉത്സവ കാലഘട്ടങ്ങളിലാണ്, ഓണം, ക്രിസ്തുമസ്, റംസാൻ തുടങ്ങിയ ഉത്സവ കാലഘട്ടങ്ങളിൽ അവശ്യസാധനങ്ങളുടെ വിലവർദ്ധനവ് സാധാരണമാണ്. ഈ അവസരങ്ങളിൽ മാവേലി സ്റ്റോറുകളിൽ സാധാരണ മറ്റ് കച്ചവട സ്ഥാപനങ്ങളിൽ നിന്ന് വ്യത്യസ്തമായി പരമാവധി മിതമായ നിരക്കിൽ അവശ്യസാധനങ്ങൾ ആവശ്യക്കാരന് നൽകാൻ വേണ്ടി ശ്രദ്ധിക്കുന്നു. അതുകൊണ്ട് മാവേലി സ്റ്റോറുകൾ, ഇത്തരം ഉത്സവ കാലഘട്ടങ്ങളിൽ ജനങ്ങളെ കൂടുതൽ ആഘർഷിക്കുന്നു.

## പുറത്തേക്കുള്ള കണ്ണികൾ
* സ്പ്ലൈകോ വെബ്സൈറ്റ്

## അവലംബം
പൂർണ്ണ ആന്തരിക പ്രതിഫലനം

thumb|right|250px| പൂർണ്ണ ആന്തരിക പ്രതിഫലനം : പതന കോൺ കൂടും തോറും പ്രതിഫലിപ്പിക്കപ്പെടുന്ന പ്രകാശത്തിന്റെ അളവ് കൂടുന്നു.
രണ്ട് മാധ്യമങ്ങളെ തമ്മിൽ വേർതിരിക്കുന്ന ഒരു തലത്തിൽ അപവർത്തനാങ്കം കൂടിയ മാധ്യമത്തിൽ നിന്നും കുറഞ്ഞ മാധ്യമത്തിലേക്ക് ഒരു പ്രകാശ രശ്മി ഒരു പ്രത്യേക ക്രിട്ടിക്കൽ കോണിനേക്കാൾ കൂടിയ കോണിൽ പതിച്ചാൽ ആ രശ്മി, സാന്ദ്രത കുറഞ്ഞ മാധ്യമത്തിലേക്ക് കടന്നു പോകൂന്നതിനു പകരം തിരിച്ച് സാന്ദ്രത കൂടിയ മാധ്യമത്തിലേക്ക് തന്നെ പ്രതിഫലിപ്പിക്കപ്പെടും. പ്രകാശത്തിന്റെ ഈ പ്രതിഭാസം ആണ് **പൂർണ്ണ ആന്തരിക പ്രതിഫലനം** എന്നറിയപ്പെടുന്നത്.
left|thumb|ഒരു പോളിമർ ദണ്ഡിലൂടെയുള്ള പ്രകാശത്തിന്റ് പൂർണ്ണ ആന്തരികപ്രതിഫലനം
സാധാരണയായി രണ്ട് മാധ്യമങ്ങളെ വേർതിരിക്കുന്ന തലത്തിൽ ഒരു പ്രകാശ രശ്മി പതിക്കുമ്പോൾ, ആ രശ്മി ഭാഗികമായി പ്രതിഫലനതിനും ഭാഗികമായി അപവർത്തനതിനും വിധേയമാകുന്നു. എന്നാൽ പതന കോൺ ഒരു നിശ്ചിത കോണിൽ കൂടുതൽ ആകുമ്പോൾ (‌അതായത് രശ്മി തലത്തിന് കൂടുതൽ സമാന്തരമാകുമ്പോൾ) ആ രശ്മി ആദ്യ മാധ്യമത്തിലേക്ക് തന്നെ പൂർണ്ണമായി പ്രതിഫലിപ്പിക്കപ്പെടുന്നു. ഇത് പ്രകാശം ഉയർന്ന അപവർത്തനാങ്കം ഉള്ള മാധ്യമത്തിൽ നിന്നും കുറഞ്ഞ അപവർത്തനാങ്കം ഉള്ള മാധ്യമത്തിലേക്ക് പ്രവഹിക്കുമ്പോൾ മാത്രമേ സംഭവിക്കൂ. മേല്പറഞ്ഞ ക്രിട്ടിക്കൽ കോൺ, രണ്ട് മാധ്യമങ്ങളുടെയും അപവർത്തനാങ്കവുമായി ബന്ധപ്പെട്ടിരിക്കുന്നു.

## അവലംബം

വർഗ്ഗം:പ്രകാശശാസ്ത്രം
സലാല

ഒമാൻ പ്രവിശ്യയായ ദോഫാറിന്റെ ഭരണസിരാകേന്ദ്രവും ആസ്ഥാനവുമാണ്‌ **സലാല**. 2005 ലെ കണക്ക് പ്രകാരം  ഇവിടുത്തെ ജനസംഖ്യ 178,469 ആണ്‌. സലാലയുടെ സ്ഥാനം അക്ഷാംശരേഖാംക്ഷം: 17°2′6″N 54°9′5″E﻿ / ﻿17.035°N 54.15139°E﻿ / 17.035; 54.15139 ഇടക്കാണ്‌.

ഒമാനിലെ രണ്ടാമത്തെ ഏറ്റവും വലിയ പട്ടണവും പരമ്പരാഗത ശക്തിദുർഗ്ഗവും സുൽത്താൻ ഖാബൂസ് ബിൻ സ‌ഈദിന്റെ ജന്മസ്ഥലവുമാണ്‌ സലാല. ഒമാന്റെ തലസ്ഥാന നഗരിയായ മസ്കറ്റിൽ താമസിക്കുന്നതിനേക്കാൾ സുൽതാൻ കൂടുതലായും സലാലയിലാണ്‌ താമസിക്കാറ്. എന്നാൽ സുൽതാൻ ഖാബൂസ് ഈ പ്രവണതയിൽ മാറ്റം വരുത്തി. 1970 ൽ അദ്ദേഹം ഭരണത്തിലേറിയതുമുതൽ മസ്കറ്റിലാണ്‌ ഖാബൂസ് താമസിക്കുന്നത്. എങ്കിലും  പ്രാദേശിക നേതാക്കളേയും പ്രമുഖ വംശങ്ങളേയും സന്ദർശിക്കുന്നതിനായി അദ്ദേഹം ഇടക്കിടെ ഇവിടെ സന്ദർശിക്കാറുണ്ട്.

## ഭൂമിശാസ്ത്രം
അറേബ്യൻ മണലാരണ്യത്തോട് വളരെയടുത്താണ്‌ സലാലയുടെ കിടപ്പെങ്കിലും വർഷത്തിൽ മിക്കപ്പോഴും സമശീതോഷ്ണ കാലാവസ്ഥയാണ്‌ ഇവിടെ. തെക്കുപടിഞാറൻ മൺസൂൺ കാലവസ്ഥയാണ്‌ സലാലയിൽ അനുഭവപ്പെടാറ്. ഈ കാലയളവ് (ജൂൺ അവസാനം മുതൽ സെപ്റ്റംബർ ആദ്യം വരെ) ഖരീഫ് സീസൺ എന്ന് അറിയപ്പെടുന്നു. മൺസൂൺ ആസ്വദിക്കുന്നതിനും മേഖലയിലെ മറ്റു ഭാഗങ്ങളിൽ അനുഭവപ്പെടുന്ന കൊടും ഉഷ്ണത്തിൽ നിന്ന് രക്ഷപ്പെടുന്നതിനുമായി പേർഷ്യൻ ഗൾഫ് രാജ്യങ്ങളിൽ നിന്നുള്ള ജനങ്ങൾ ധാരാളമായി ഈ കാലത്ത് ഇവിടെയെത്താറുണ്ട്. സലാല പട്ടണത്തിലെ ജനത്തിരക്ക് ഈ കാലത്ത് ഇരട്ടിയാവാറുണ്ട്. ഖരീഫ് മേള പോലുള്ള വൈവിധ്യമാർന്ന പരിപാടികൾ ഈ കാലത്ത് സലാലയിൽ സംഘടിപ്പിക്കാറുണ്ട്.

## ജനങ്ങൾ
ഏഷ്യൻ രാജ്യങ്ങളിൽ നിന്നുള്ള ധാരാളം പ്രവാസി സമൂഹങ്ങളുണ്ട് സലാലയിൽ. പ്രധാനമായും ഇന്ത്യ,ശ്രീലങ്ക,പാകിസ്താൻ,ബംഗ്ലാദേശ് എന്നിവിടങ്ങളിൽ നിന്നാണ്‌ അവ. മലയാളി പ്രവാസികളും ധാരാളാമായുണ്ട്. കേരളത്തോട് സമാനതയുള്ള കലാവസ്ഥയായതിനാൽ കേരളത്തിൽ വളരുന്ന മിക്ക ഫല വൃക്ഷങ്ങളും ഇവിടെയും വളരുന്നു. 

കേരളത്തിൽ നിന്നുള്ള റേഡിയോ പ്രക്ഷേപണങ്ങളും ഇവിടെ പലപ്പോഴും ലഭ്യമാവാറുണ്ട്.

## അവലംബം

## പുറം കണ്ണികൾ
* Port of Salalah
* Salalah Free photos 
* Salalah Free Zone 
* http://www.du.edu.om
* Salalah’s Summer Monsoon 
* Salalah - City of the Prophets 
* FallingRain Map - elevation = 18m

വർഗ്ഗം:ഒമാനിലെ പട്ടണങ്ങൾ
ഇൻ ഹരിഹർ നഗർ

1990-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഇൻ ഹരിഹർ നഗർ***. മികച്ച സാമ്പത്തികവിജയം നേടിയ ഈ ചിത്രം, സിദ്ധിഖ്-ലാൽ കൂട്ടുകെട്ടിന്റെ രണ്ടാമത് ചിത്രമായിരുന്നു. ഗീത വിജയൻ അഭിനയിച്ച ആദ്യചിത്രമാണിത്. മൊഹ്‌സിൻ പ്രിയ കമ്പയിൻസിന്റെ ബാനറിൽ ഖയിസ്സ്, കുര്യച്ചൻ എന്നിവർ നിർമ്മിച്ച ഈ ചിത്രം സ്വർഗ്ഗചിത്ര വിതരണം ചെയ്തിരിക്കുന്നു.

## കഥാസംഗ്രഹം

മഹാദേവൻ (മുകേഷ്), ഗോവിന്ദൻ കുട്ടി (സിദ്ദിഖ്), അപ്പുക്കുട്ടൻ (ജഗദീഷ്), തോമസ്സുകുട്ടി (അശോകൻ) എന്നിവർ ഹരിഹർ നഗർ കോളനിയിൽ താമസിക്കുന്ന നാല് ചെറുപ്പക്കാരാണ്. ഈ കോളനിയിൽ പുതുതായി താമസിക്കാൻ വരുന്ന മായ (ഗീത വിജയൻ) എന്ന പെൺകുട്ടിയപെൺകുട്ടിയെ സ്വന്തമാക്കാൻ 4പേരും നടത്തുന്ന ശ്രമശങളും അതിനിടയിൽ ചെന്ന് ചാടുന്ന പുലിവാലുകളുമാണ് ചിത്രത്തിന്റെ ഇതിവൃത്തം.

## മറ്റ് ഭാഗങ്ങൾ
*എം.ജി.ആർ നഗറിൽ* എന്ന പേരിൽ ഈ ചിത്രം 1991-ൽ തമിഴിൽ പുനർനിർമ്മിക്കുകയുണ്ടായി. 2007-ൽ *ഡോൽ* എന്ന പേരിൽ പ്രിയദർശൻ ഈ ചിത്രം ഹിന്ദിയിലും പുനർനിർമ്മിച്ചു.

ഈ ചിത്രത്തിന്റെ രണ്ടാം ഭാഗം ലാൽ 2009 ഏപ്രിൽ 1-ന് ടു ഹരിഹർ നഗർ എന്ന പേരിൽ പുറത്തിറക്കി. ആദ്യഭാഗമെന്നപോലെ ഈ ചിത്രവും നിർമ്മാതാവിന് വൻലാഭം നേടിക്കൊടുത്തു. തുടർന്ന് ഈ ചിത്രത്തിനൊരു മൂന്നാം ഭാഗം *'[[ഇൻ ഗോസ്റ്റ് ഹൗസ് ഇൻ]]* എന്ന പേരിൽ ലാൽ പ്രഖ്യാപിച്ചു. ഈ ചിത്രം 2010-ൽ മാർച്ചിൽ പുറത്തിറങ്ങി.

## ശ്രദ്ധേയമായ സംഭാഷണങ്ങൾ
* തോമസ്സുകുട്ടി, വിട്ടോടാ
* കാക്ക തൂറി എന്നാ തോന്നുന്നേ
* ഗോവിന്ദൻ കുട്ടി സാറിന്റെ ടൈം നല്ല ബെസ്റ്റ് ടൈം
* ആക്റ്റിങ്ങ് ആണല്ലേ
* ഓവർ ആക്കല്ലേ

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതം പകർന്നത് എസ്. ബാലകൃഷ്ണൻ ആണ്. ഗാനങ്ങൾ രഞ്ജിനി വിപണനം ചെയ്തിരിക്കുന്നു.

## ഗാനങ്ങൾ
* ഉന്നം മറന്ന് തെന്നിപ്പറന്ന പൊന്നിൻ കിനാക്കൾ : എം.ജി. ശ്രീകുമാർ, കോറസ്
* ഏകാന്തചന്ദ്രികേ തേടുന്നതെന്തിനോ : എം.ജി. ശ്രീകുമാർ, ഉണ്ണിമേനോൻ

## അണിയറ പ്രവർത്തകർ

## പുറമേയ്ക്കുള്ള കണ്ണികൾ

*

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിദ്ദിഖ്-ലാൽ സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:എസ്. ബാലകൃഷ്ണൻ സംഗീതം നൽകിയ ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
2 ഹരിഹർ നഗർ

2009-ൽ പുറത്തിറങ്ങിയ ഒരു മലയാളചലച്ചിത്രമാണ് ***2 ഹരിഹർ നഗർ***. ലാൽ ആണ് ചിത്രത്തിന്റെ രചനയും സംവിധാനവും നിർവ്വഹിച്ചിരിക്കുന്നത്. അദ്ദേഹവും സിദ്ദിഖും ചേർന്ന് സം‌വിധാനം ചെയ്ത ഇൻ ഹരിഹർ നഗർ എന്ന ചിത്രത്തിന്റെ രണ്ടാം ഭാഗമാണ് ഇത്. ആദ്യ ഭാഗത്തിലെ നടന്മാരായ മുകേഷ്, സിദ്ദിഖ്, ജഗദീഷ്, അശോകൻ തുടങ്ങിയവർ തന്നെയാണ് ഈ ചിത്രത്തിലേയും മുഖ്യ കഥാപാത്രങ്ങളെ അവതരിപ്പിച്ചിരിക്കുന്നത്. ലക്ഷ്മി റായ് ആണ് ഈ ചിത്രത്തിലെ നായിക.ആദ്യ ചിത്രത്തെപ്പോലെ ഈ ചിത്രവും നിർമ്മാതാവിന് വൻ ലാഭം നേടിക്കൊടുത്തു. 

## കഥാസംഗ്രഹം
ബാല്യകാല സുഹൃത്തുക്കളായ മഹാദേവൻ, ഗോവിന്ദൻ കുട്ടി, അപ്പുക്കുട്ടൻ, തോമസുകുട്ടി എന്നിവർ വർഷങ്ങൾക്കു ശേഷം അവരുടെ ഗ്രാമം സന്ദർശിച്ച് പഴയ കാലം  ഓർത്തെടുക്കുന്നു . എന്നാൽ , അവരിലൊരാൾ കാണാതായപ്പോൾ പ്രശ്നങ്ങൾ ഉയർന്നുവരുന്നു.
## അഭിനേതാക്കൾ

## അവലംബം

## പുറത്തേക്കുള്ള കണ്ണികൾ
* 
* ''2 ഹരിഹർ നഗർ''  – മലയാളസംഗീതം.ഇൻഫോ
* 2 Harihar Nagar 

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽ സംവിധാനം ചെയ്ത ചലച്ചിത്രങ്ങൾ
നജ്റാൻ

**നജ്റാൻ** സൗദി അറേബ്യയുടെ തെക്ക്-കിഴക്കൻ അതിർത്തിയിലുള്ള ഒരു നഗരമാണ്‌. **അബാ അസ്സ ഊദ്** എന്നാണ്‌ പൗരാണിക നാമം. നജ്റാൻ പ്രവിശ്യയുടെ തലസ്ഥാനമാണ്  ഈ പ്രദേശം. ഈ പ്രദേശത്ത് ആദ്യമായി താമസമാക്കിയ *നജ്റാൻ ബിൻ സൈദാൻ ബിൻ സാബ* എന്ന വ്യക്തിയുടെ നാമത്തിൽ നിന്നാണ്‌ നജ്റാൻ എന്ന സ്ഥലനാമം ലഭിച്ചതെന്ന് അനുമാനിക്കപ്പെടുന്നു.

## ചരിത്രം
4000 വർഷത്തെ ചരിത്രപാരമ്പര്യം അവകാശപ്പെടുന്ന നജ്റാൻ, പുരാതന കാലത്ത് അൽ ഉഖ്ദൂദ് എന്ന പേരിലും അറിയപ്പെട്ടിരുന്നു. ഉഖ്ദൂദ് എന്നാൽ കിടങ്ങുകൾ എന്നാണ്‌ അർത്ഥം. അന്നത്തെ റോമൻ ഭരണാധികാരി ക്രിസ്തീയ വിശാസികളായിരുന്ന ആളുകളെ *കിടങ്ങുകൾ* കുഴിച്ചുണ്ടാക്കിയ അഗ്നികുണ്ഡങ്ങളിൽ എറിഞ്ഞ് ശിക്ഷിച്ചിരുന്നത്രെ.  ഈ കിടങ്ങുകളുടെ അവശിഷ്ടമെന്ന് പറയപ്പെടുന്ന സ്ഥലം ഇപ്പോഴും നജ്റാനിൽ കാണാം. നജ്റാൻ വസ്ത്രനിർമ്മാണരംഗത്ത് പ്രശസ്തമായിരുന്നു, ഒരു കാലത്ത്. കഅ്ബയുടെ കിസ് വ അവിടെയായിരുന്നു നിർമ്മിച്ചിരുന്നത്. ആയുധ നിർമ്മാണത്തിലും തുകൽ വ്യവസായത്തിലും അവർ കഴിവ് തെളിയിച്ചിരുന്നു. മുഹമ്മദ് നബിയുടെ കാലത്ത് നജ്റാൻ ഒരു ക്രിസ്ത്യൻ കേന്ദ്രമായിരുന്നു. നജ്റാനിൽ നിന്ന് വന്ന ക്രിസ്തീയ പാതിരിമാരെ തന്റെ പള്ളിയിൽ മുഹമ്മദ് സ്വീകരിച്ചതും, അവർ അവിടെ താമസിച്ചതും പ്രശസ്തമായ ചരിത്രമാണ്‌.

## പുരാവസ്തു മ്യൂസിയം
left|200px|thumb|നജ്റാൻ മ്യൂസിയത്തിന്റെ കവാടം
നജ്റാനിൽ സൗദി വിദ്യാഭ്യാസ വകുപ്പിന്റെ കീഴിലുള്ള ഒരു മ്യൂസിയം പ്രവർത്തിക്കുന്നുണ്ട്. അവിടെ നടന്ന ചരിത്ര ഗവേഷണങ്ങളെ തുടർന്ന് ലഭിച്ച ഒരു പാട് പുരാവസ്തുക്കൾ ഈ മ്യൂസിയത്തിൽ പ്രദർശിപ്പിക്കുന്നു. ഇതിനോട് ചേർന്നാണ്‌ ഉഖ്ദൂദിന്റെ അവശിഷ്ടങ്ങൾ ഉള്ള വിശാലമായ പ്രദേശം.

## ഇന്ന്
സൗദിയിലെ പ്രധാന കാർഷിക മേഖലയാണ്‌ ഇന്ന് നജ്റാൻ.

## അവലംബം

Hyatt Najran

## അധിക വായനക്ക്
**This text is adapted from [[William Muir]]'s [[public domain]], The Caliphate: Its Rise, Decline, and Fall.*
* Irfan Shahîd, *The Martyrs of Najrân. New Documents*, Brussels (1971).

* Irfan Shahîd, *Byzantium and the Arabs in the Fifth Century*, Dumbarton Oaks (1989), ISBN 0884021521.

* Hugh Goddard, *A History of Christian-Muslim Relations*, Edinburgh University Press (2000), ISBN 074861009X.

* Josef W. Meri, Jere L. Bacharach, *Medieval Islamic Civilization*, Taylor & Francis (2006), ISBN 0415966922.

* Mark A. Caudill, *Twilight in the Kingdom*, Greenwood Publishing Group (2006), ISBN 0275992527.

* Andre Vauchez, Richard Barrie Dobson, Michael Lapidge, Adrian Walford, *Encyclopedia of the Middle Ages*, Routledge (2001), ISBN 1579582826.

* Joel Thomas Walker, *The Legend of Mar Qardagh*, University of California Press (2006), ISBN 0520245784.
മെബിബൈറ്റ്

ഡിജിറ്റൽ രൂപത്തിലുള്ള വിവരങ്ങളുടെയും, ഡാറ്റയുടേയും മറ്റും അളവാണ് മെബിബൈറ്റ് (mebibyte). ആയിരത്തി ഇരുപത്തിനാലു കിബിബൈറ്റുകൾ കൂടുന്നതാണ് ഒരു മെബിബൈറ്റ്. മെഗാ ബൈനറി ബൈറ്റ് (megabinary byte) എന്നതിന്റെ ചുരുക്കമാണ് മെബിബൈറ്റ് . മെബിബൈറ്റ് അളവ് സൂചിപ്പിക്കാൻ സാധാരണയായി MiB എന്ന ചിഹ്നമാണ് ഉപയോഗിക്കുന്നത്.

1998 ഡിസംബറിൽ, കിലോബൈറ്റ്, മെഗാബൈറ്റ് തുടങ്ങിയ പദങ്ങളുടെ വ്യത്യസ്ത ഉപയോഗങ്ങളെക്കുറിച്ചുള്ള ആശയക്കുഴപ്പം പരിഹരിക്കുന്നതിനായി, ഇൻ്റർനാഷണൽ ഇലക്ട്രോ ടെക്നിക്കൽ കമ്മീഷൻ (IEC) 1024-ൻ്റെ പവേഴ്സ് വ്യക്തമായി സൂചിപ്പിക്കാൻ ഇൻ്റർനാഷണൽ യൂണിയൻ ഓഫ് പ്യുവർ ആൻഡ് അപ്ലൈഡ് കെമിസ്ട്രി (IUPAC) നിർദ്ദേശിച്ച പുതിയ പ്രിഫിക്സുകൾ സ്വീകരിച്ചു. ഈ പുതിയ പ്രിഫിക്‌സുകൾ കിബി, മെബി, ജിബി എന്നിവ ബൈനറി അളവുകളെ പ്രത്യേകമായി പരാമർശിക്കുന്നതിനായി സൃഷ്ടിച്ചതാണ്. ഉദാഹരണത്തിന്, ഒരു കിബിബൈറ്റ് (1 കിബി) 1,024 ബൈറ്റുകൾക്ക് തുല്യമാണ്, ഒരു മെബിബൈറ്റ് (1 എംഐബി) 1,048,576 ബൈറ്റുകൾക്ക് തുല്യമാണ് (ഇത് 1024 സ്ക്വയർ), ദശാംശ അടിസ്ഥാനത്തിലുള്ള പ്രിഫിക്സുകളിൽ നിന്ന് വ്യക്തമായ വ്യത്യാസം നൽകുന്നു.

**1 മെബിബൈറ്റ് = 1024 [[കിബിബൈറ്റ്]] = 2^20 ബൈറ്റ് = 1,048,576 ബൈറ്റ്**

## അവലംബം
കവടിയാർ കൊട്ടാരം

കേരളത്തിലെ തിരുവനന്തപുരത്ത് സ്ഥിതി ചെയ്യുന്ന ഒരു പഴയകാല കൊട്ടാരമാണ് **കവടിയാർ കൊട്ടാരം**. (**Kowdiar Palace** ) . ഇത് 1931-ൽ തിരുവിതാംകൂർ ഭരണാധികാരിയായിരുന്ന  ചിത്തിര തിരുനാൾ ബാലരാമവർമ്മ മഹാരാജാവ് ആണ് പണികഴിപ്പിച്ചത്. 1934-ൽ, തന്റെ അനുജത്തി മഹാറാണി കാർത്തിക തിരുനാൾ ലക്ഷ്മിഭായിയുടെയും ലെഫ്റെനെന്റ്റ് കേണൽ ഗോദവർമ്മ രാജയുടെയും വിവാഹത്തോട് അനുബന്ധിച്ചാണ് ഇന്ന് കാണുന്ന രീതിയിൽ ഉള്ള കൊട്ടാരം അദ്ദേഹം പണികഴിപ്പിച്ചത്. 1971-ൽ തിരുവിതാംകൂർ രാജകുടുംബത്തിന്റെ സ്വത്തുവകകൾ തിരുവിതാംകൂർ റാണിമാരായിരുന്ന സേതുലക്ഷ്മിബായിയുടെയും സേതുപാർവതിബായിയുടേയും സന്തതിപരമ്പരകൾക്കായി സമമായി വീതം വച്ചു. കവടിയാർ കൊട്ടാരം പണിതത് സേതുപാർവതിബായിയുടെ മകനായ ശ്രീ ചിത്തിര തിരുനാൾ മഹാരാജാവായിരുന്നു. അത് കൊണ്ട് തന്നെ ഇന്ന് ഈ കൊട്ടാരം സേതുപാർവതിബായിയുടെയും ശ്രീ ചിത്തിര തിരുനാളിന്റെയും പിൻഗാമികൾക്ക് അവകാശപെട്ടെതാണ്.

## പ്രത്യേകതകൾ
കവടിയാർ കൊട്ടാരത്തിന്റെ വാസ്തുവിദ്യകൾ വളരെ പ്രസിദ്ധമാ‍ണ്. ഇതിനകത്ത് 150 ലേറേ മുറികൾ ഉണ്ട്. ഇതിന്റെ കവാടം വളരെ മനോഹരമായിട്ടാണ് നിർമ്മിച്ചിരിക്കുന്നത്. ഇത് രാജകുടുംബത്തിന്റെ സ്വകാര്യ വസിതി ആയതിനാൽ ഇവിടേക്കുള്ള പ്രവേശനത്തിന് നിയന്ത്രണമുണ്ട്. 

## ഇതുകൂടി കാണുക
* തിരുവിതാംകൂർ
* തിരുവനന്തപുരം

## അവലംബം


വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
സ്കോട്‌ലാൻഡ് യാർഡ്

**Scotland 
[[ഇംഗ്ലണ്ട്|ഇംഗ്ലണ്ടിലെ]] ഔദ്യോഗിക കുറ്റാന്വേഷണ സംഘടനയാണ് **സ്കോട്‌ലന്റ് യാർഡ്**. [[ലണ്ടൻ|ലണ്ടൻ]] മെട്രോപൊളീറ്റൻ [[പോലീസ്|പോലീസിന്റെ]] ക്രിമിനൽ ഇൻ‌വെസ്റ്റിഗേഷൻ വിഭാഗമാണിത്. 1285-ൽ ലണ്ടനിലെ ഗ്രാമങ്ങളിൽ ജനങ്ങളെ സഹായിക്കാനായി പോലീസ് സംഘം ഉണ്ടായിരുന്നു. പതിനെട്ടാം നൂറ്റാണ്ടായപ്പോഴേക്കും ക്രമസമാധാനത്തിന്റെ ചുമതല ജസ്റ്റിസ് ഓഫ് ദ പീസ് എന്ന പദവിയിലിരിക്കുന്ന വ്യക്തിയിലായിരുന്നു. ഇദ്ദേഹത്തിന്റെ കീഴിൽ ഉള്ള കോൺസ്റ്റബിൾ മാർക്കാ‍യിരുന്നു കുറ്റംചാർത്തുവാനും ശിക്ഷ നടപ്പാക്കുവാനും ഉള്ള അധികാരം. ഇവരുടെ വരുമാനം എന്നത് പരാതിക്കാരിൽ നിന്നും വാങ്ങുന്ന ഫീസായിരുന്നു. 1748-ൽ സർ ഹെൻ‌റി ഫീൽഡിംഗ് എന്നയാൾ ജസ്റ്റിസ് ആയി വന്നതോടെ നീതിന്യായം കാര്യക്ഷമമായി നടപ്പിലാക്കി. അക്കാലത്ത് തീഫ് ടേക്കേഴ് അഥവാ കള്ളനെ പിടിത്തക്കാർ എന്നും, ബോസ്ട്രീറ്റ് റണ്ണേഴ്സ് എന്നും ആയിരുന്നു പോലീസ് സേനയുടേ പേര്. വ്യവസായ വിപ്ലവത്തിൻന്റെ വളർച്ചയോടെ ലണ്ടനിലെ ജനസംഘ്യയും അതോടൊപ്പം കുറ്റകൃത്യങ്ങളും വളർന്നു. ക്രമസമാധാ‍നം താറുമാറായതോടെ അന്നതെ ആഭ്യന്തരസെക്രട്ടറിയായ റോബർട്ട് പീൽ **ദ മെട്രോപൊലീസ് ഇം‌പ്രൂവ്മെന്റ് ബിൽ''' എന്നൊരു ബിൽ പാർലമെന്റിൽ അവതരിപ്പിച്ചു. ഇതെ തുടർന്ന് 18000 ആൾക്കാരെ ഉൾപ്പെടുത്തി പോലീസ് സേന വിപുലീകരിച്ചു. സ്കോട്‌ലാൻഡ് യാർഡ് എന്ന തെരുവിലെ കൂറ്റൻ കൊട്ടാരമായിരുന്നു ഈ സേനയുടെ ആസ്ഥാനം.

## പേരിനെക്കുറിച്ച്
ലണ്ടനിലെ ചെറിയൊരു തെരുവാണ് സ്കോട്‌ലാൻഡ് യാർഡ്. പന്ത്രണ്ടാം നൂറ്റാണ്ടിൽ ലണ്ടൻ സന്ദർശിക്കാൻ എത്തുന്ന സ്കോട്ടിഷ് രാജാവിന് താമസിക്കുവാൻ ഈ തെരുവിൽ ഒരു പടുകൂറ്റൻ കൊട്ടാരമുണ്ടായിരുന്നു. ഈ കൊട്ടാരമുള്ളതുകൊണ്ട് ഇവിടം സ്കോട്‌ലാൻഡ് യാർഡ് എന്നു അറിയപ്പെട്ടു പോന്നു. 1829-ൽ ഈ കൊട്ടാരം ലണ്ടൻ മെട്രോപൊളീറ്റൻ പോലീസിന്റെ ആസ്ഥാനമായി. 1890-ൽ പോലീസിന് പുതിയൊരാസ്ഥാനം തെംസ് നദിക്കരയിൽ പണിതു. ഇത് ന്യൂ സ്കോട്‌ലാൻഡ് യാർഡ് എന്ന് അറിയപ്പെട്ടു. തുടർന്ന് പോലീസ് സേന തന്നെ ന്യൂ സ്കോട്‌ലാൻഡ് യാർഡ് എന്ന് പേരിൽ അറിയപ്പെടാൻ തുടങ്ങി. ഇപ്പോൾ ഇതിന്റെ ആസ്ഥാനം വെസ്റ്റ്മിൻസ്റ്ററിലാണ്.

## അവലംബം
* മാതൃഭൂമി ഹരിശ്രീ 2005 ജനുവരി 29

വർഗ്ഗം:പോലീസ്
വർഗ്ഗം:ഇംഗ്ലണ്ട്
ഗ്രാൻഡ് തെഫ്റ്റ് ഓട്ടോ I

**ഗ്രാൻഡ് തെഫ്റ്റ് ആട്ടോ** ഒരു ആക്ഷൻ-അഡ്വെഞ്ചർ ഗെയിമാണ്. ഡിഎംഎ ഡിസൈനാണ്(ഇപ്പോൾ റോക്ക്സ്റ്റാർ നോർത്ത്) ഇത് നിർമ്മിച്ചത്. ബിഎംജി ഇൻട്രാക്റ്റീവാണ് ഇത് പ്രസിദ്ധീകരിച്ചിത്. ഈ കളിയിൽ പ്ലേയർക്ക് ഒരു നഗരത്തിൽ കറങ്ങി നടക്കുവാനും മിഷനുകൾ എടുക്കുവാനും പറ്റും.

## അവലംബം

## പുറത്തേക്കുള്ള കണ്ണികൾ
* ''Grand Theft Auto'' official website
* Free download of ''Grand Theft Auto'' and ''Grand Theft Auto 2'' as ''Rockstar Classics''

വർഗ്ഗം:വീഡിയോ ഗെയിമുകൾ
കെ.ടി. മാനു മുസ്‌ലിയാർ

കേരളത്തിലെ ഒരു മുസ്ലിം മതപണ്ഡിതനും സംഘാടകനും വിദ്യാഭ്യാസ പ്രചാരകനും വാഗ്മിയുമായിരുന്നു **കെ.ടി. മാനു മുസ്‌ലിയാർ** എന്നറിയപ്പെട്ടിരുന്ന കെ.ടി. മുഹമ്മദ് മുസ്‌ലിയാർ. സമസ്ത കേരള ജം‌ഇയ്യത്തുൽ ഉലമ ജോയ്ന്റ് സെക്രട്ടറിയും മുശാവറ(കൂടിയാലോചന സമിതി) അംഗവുമായിരുന്ന അദ്ദേഹം 2009 ഫെബ്രുവരി 1-ന്‌ കോഴിക്കോട് വെച്ച് മരണമടഞ്ഞു.

## ജീവിതരേഖ
1932 ൽ മലപ്പുറം ജില്ലയിൽ പെടുന്ന കരുവാരക്കുണ്ടിലെ കണ്ണത്ത് ആണ്‌ ജനനം. പിതാവ്;കുഞ്ഞാറ. മതാവ്:ഇത്തിക്കുട്ടി. നന്നേ ചെറുപ്പത്തിലേ പിതാവ് മരണപ്പെട്ടു. ദാരിദ്ര്യവും കഷ്ടപ്പാടും നിറഞ്ഞതായിരുന്നു മനുമുസ്ല്യാരുടെ കുട്ടിക്കാലം. അതിനാൽ നാലാംക്ലാസ്  വരെ മാത്രമേ സ്കൂൾ വിദ്യാഭ്യാസം നേടാൻ കഴിഞൊള്ളൂ. അതിൽ പിന്നെ കരുവാരക്കുണ്ടിലെ പള്ളിദർസിൽ (മുസ്ലിം പള്ളികളിൽ നടത്തപ്പെടുന്ന മതപഠനം) ചേർന്നു. ഉപരിപഠനം വെല്ലൂരിലെ ബാഖിയാത്തുസ്സാലിഹാത്തിൽ.

ഉപരിപഠനം പൂർത്തിയാക്കി 1957 ൽ ഇരിങ്ങാട്ടിരിയിൽ ഖാദിയും മുദർ‌രിസ്സുമായി(ദർസിൽ അദ്ധ്യാപകൻ).  കേരളത്തിലെ പ്രമുഖ മതപണ്ഡിത സംഘടനയായ സമസ്ത കേരള ജംഇയ്യത്തുൽ ഉലമയുടെ ഉയർന്ന പണ്ഡിതനായിരുന്നു കെ.ടി മാനുമുസ്ല്യാർ. ഭിന്നവീക്ഷണം പുലർത്തുന്ന പണ്ഡിതന്മാരെ പോലും ബഹുമാനത്തോടെയാണ്‌  അദ്ദേഹം കണ്ടത്. നല്ല ഒരു കവിയും ഗദ്യകാരനുമായിരുന്നു അദ്ദേഹം. "ജീവിതത്തിന്റെ കൈയൊപ്പുകൾ" എന്ന പേരിൽ ആത്മകഥയും അദ്ദേഹം എഴുതി. കരുവാരക്കുണ്ടിലെ  ദാറുന്നജാത്ത് ഇസ്ലാമിക്  സെന്റർ മാനുമുസ്ല്യാരുടെ നേതൃത്വത്തിൽ വളർന്നുവന്ന സ്ഥാപനമാണ്‌. പെരിന്തൽമണ്ണയിലെ സമസ്ത സ്ഥാപനമായ എം.ഇ.എ. എൻ‌ജിനിയറിംഗ് കോളേജിന്റെ ജനറൽ കൺ‌വീനറുമായിരുന്നു അദ്ദേഹം.
## പുറംകണ്ണി
കെ.ടി മാനു മുസ്‌ലിയാരെ കുറിച്ച് ഖാസി സി.എം അബ്ദുല്ല മൌലവി ചെമ്പരിക്ക അനുസ്മരിക്കുന്നു .
link not working

## അവലംബം

വർഗ്ഗം:മുസ്ലീം മത നേതാക്കൾ വർഗ്ഗം:മലപ്പുറം ജില്ലയിൽ ജനിച്ചവർ

വർഗ്ഗം:1934-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ഫെബ്രുവരി 1-ന് മരിച്ചവർ
വർഗ്ഗം:ഇ.കെ.വിഭാഗം സമസ്തയുടെ നേതാക്കൾ
ദേശീയപാത 966ബി (ഇന്ത്യ)

ഇന്ത്യയിലെ ഏറ്റവും നീളം കുറഞ്ഞ ദേശീയപാതയാണ് **966B (പഴയ NH 47A)**. വെറും 6 കിലോമീറ്റർ ആണ് ഈ പാതയുടെ നീളം. പൂർണ്ണമായും എറണാകുളം ജില്ലയിലുള്ള ഈ ദേശീയപാത കുണ്ടന്നൂരിൽ തുടങ്ങി വെല്ലിങ്ങ്‌ടൺ ഐലന്റിൽ അവസാനിക്കുന്നു.. കുണ്ടന്നൂരിലുള്ള ദേശീയ പാത 47 കവലയിൽനിന്നാണ് 47A തുടങ്ങുന്നത്.

## അവലംബം


## പുറത്തേക്കുള്ള കണ്ണികൾ
* About NH 47A
* Road Transport in Kerala
* NH network map of India

വർഗ്ഗം:കേരളത്തിലെ ദേശീയപാതകൾ
പ്രമാടം

കേരളത്തിൽ പത്തനംതിട്ട ജില്ലയിലെ കോന്നി താലൂക്കിലാണ്  പ്രമാടം ഗ്രാമ പഞ്ചായത്ത് ഇതിന്റെ പ്രധാന ജന്ഷനാണ് പൂങ്കാവ് .  [കോന്നി[SH-80KONNI-HARIPAD കേരളഹരിപ്പാട് RD SH80]]സംസ്ഥാന പാതയിൽ  കോന്നി പട്ടണത്തിൽ നിന്ന് ഏകദേശം (6.1 km) കിലോമീറ്റർ അകലെ ആണ്  മല്ലശ്ശേരി -പൂങ്കാവ്]](.പത്തനംതിട്ട നഗരത്തിൽനിന്നും (06 km) കിലോമീറ്റർ തെക്കുമാറിയാണ് ഈ ഗ്രാമം നിലകൊള്ളുന്നത്.പത്തനംതിട്ട ജില്ലയിലെ ഏക ഇൻഡോർ സ്റ്റേഡിയമായ രാജീവ് ഗാന്ധി ഇൻഡോർ സ്റ്റേഡിയം പ്രമാടത്താണ് സ്ഥിതി ചെയ്യുന്നത് .രണ്ട് കോടി രൂപ മുതൽമുടക്കിൽ കേന്ദ്ര-സംസ്ഥാന സർക്കാരുകൾ സംയുക്തമായി നിർമ്മിച്ച ഈ സ്റ്റേഡിയം (S-H-80)സംസ്ഥാനപാതകോന്നി--പൂങ്കാവ് കൈപ്പട്ടൂർ-റോഡിനരികിലായി നിലകൊള്ളുന്നു.[SH.08]മെയിൽ ഈസ്റ്റേൺ ഹൈവേയിലെ മല്ലശ്ശേരി ജങ്ഷനിൽ നിന്ന് പൂങ്കാവ് പോകാനാകും

## സ്ഥിതിവിവരക്കണക്കുകൾ
2001 ലെ കാനേഷുമാരി  പ്രകാരം ഇവിടുത്തെ ജനസംഖ്യ 16908 ആണ് . ഇതിൽ 7996 പുരുഷന്മാരും 8912 സ്ത്രീകളുമുണ്ട്.

## ഇത് കൂടി കാണുക

* പത്തനംതിട്ട
* വാഴമുട്ടം
* അച്ചൻകോവിലാർ

## അവലംബം
വൈദ്യുതചാലകതയും വൈദ്യുതപ്രതിരോധവും

വൈദ്യുതിയെ സംവഹിക്കാനുള്ള പദാർത്ഥങ്ങളുടെ കഴിവിനെയാണ് **വൈദ്യുതചാലകത** എന്നു പറയുന്നത്. ഒരു ചാലകത്തിനു കുറുകെ വൈദ്യുത പൊട്ടൻഷ്യൽ വ്യത്യാസം ഉണ്ടായാൽ അതിലൂടെ വൈദ്യുത പ്രവാഹം ഉണ്ടാകും. ചാലകത അളക്കുന്ന ഏകകമാണ് സീമൻസ്(ആംഗലേയം: siemens) അഥവാ മോ(ആംഗലേയം: mho). ചാലകതയുടെ നേരെ എതിരായ പ്രതിഭാസമാണ്‌ വൈദ്യുതപ്രതിരോധം. വൈദ്യുതപ്രതിരോധം അളക്കുന്ന ഏകകമാണ്‌ ഓം   )
ചാലകത  എന്നത് വൈദ്യുത പ്രവാഹ സാന്ദ്രത **J** യും വൈദ്യുത മണ്ഡലതീവ്രത **E** യും തമ്മിലുള്ള അനുപാതമാണ്.:\mathbf{J} = \sigma \mathbf{E}.
ഒരു പദാർഥത്തിന്റെ ആറ്റത്തിലെ  ബാഹ്യതമ ഷെല്ലിലെ സ്വതന്ത്ര ഇലക്ട്രോണുകളാണ് ചാലകത നിർണ്ണയിക്കുന്നത്.വൈദ്യുത ചാലകത കൂടിയ പദാർഥങ്ങളാണ് ലോഹങ്ങൾ.ഏറ്റവും അധികം വൈദ്യുതചാലകതകൂടിയ ലോഹമാണ് വെള്ളി. https://www.neonics.co.th/%E0%B8%AB%E0%B8%A1%E0%B8%A7%E0%B8%94%E0%B8%AB%E0%B8%A1%E0%B8%B9%E0%B9%88%E0%B8%AA%E0%B8%B4%E0%B8%99%E0%B8%84%E0%B9%89%E0%B8%B2/ec-meter

വർഗ്ഗം:വൈദ്യുതി
നിരീക്ഷണ ജ്യോതിശാസ്ത്രം

thumb|250px|A replica of Isaac Newton's second reflecting telescope of 1672
ജ്യോതിശാസ്ത്രത്തിലെ ഒരു വിഭാഗമാണ് **നിരീക്ഷണ ജ്യോതിശാസ്ത്രം**. ഭൗതികശാസ്ത്രത്തിലധിഷ്ഠിതമായ വിവരവിശകലനമാണ് നിരീക്ഷണ ജ്യോതിശാസ്ത്രത്തിന്റെ അടിസ്ഥാനം. സൈദ്ധാന്തിക ജ്യോതിശാസ്ത്രത്തിൽ നിന്ന് വ്യത്യസ്തമായി പ്രധാനമായും ഭൌതിക മാതൃകകളുടെ അളക്കാവുന്ന ബന്ധം കണ്ടുപിടിക്കുന്നതിനാണ് ഈ ശാസ്ത്രശാഖയിൽ ഊന്നൽ. ആകാശ വസ്തുക്കളെ ദൂരദർശിനി പോലുള്ള ജ്യോതിശാസ്ത്ര ഉപകരണങ്ങൾ ഉപയോഗിച്ച് നിരീക്ഷിക്കലാണ് ഇതിൽ പ്രധാനം. 

വിദൂര പ്രപഞ്ചത്തിലെ വസ്തുക്കളുടെ നേരിട്ടുള്ള നിരീക്ഷണ - പരീക്ഷണങ്ങൾ അസാദ്ധ്യമാണെന്നതാണ് ശാസ്ത്രമെന്ന നിലയിൽ നിരീക്ഷണ ജ്യോതിശാസ്ത്രം നേരിടുന്ന പരിമിതി. എന്നാൽ താരക പ്രഭാവങ്ങളെ സംബന്ധിച്ച് പരീക്ഷണവിധേയമാക്കാവുന്ന  നിരവധി ദൃശ്യസാദ്ധ്യതകളുണ്ട് എന്നത് ഈ പരിമിതിയെ ഭാഗികമായി മറികടക്കുവാൻ ഈ ശാസ്ത്ര ശാഖയെ സഹായിക്കുന്നു. ഈ പ്രതിഭാസങ്ങളുടെ പൊതുസ്വഭാവവും നിരീക്ഷണ ദത്തങ്ങളും മറ്റും ഗ്രാഫുകളിലും മറ്റും അടയാളപ്പെടുത്തിയാണ് ഇത് സാദ്ധ്യമാകുന്നത്. സമീപസ്ഥ നക്ഷത്രങ്ങളുടെ ഇത്തരം പ്രത്യേകതകൾ പഠിക്കുകവഴി വിദൂര നക്ഷത്രങ്ങളുടെയും ആകാശഗോളങ്ങളുടെയും സ്വഭാവം സംബന്ധിച്ച അനുമാനങ്ങളിലെത്തുവാനും അതുവഴി ഗ്യാലക്സികളുടെ അകലം പോലുള്ളവയും മറ്റും തിട്ടപ്പെടുത്താനും കഴിയും.

ഗലീലിയോ ഗലീലി തന്റെ ടെലിസ്കോപ്പ് ആകാശത്തേക്ക് തിരിച്ചുവെച്ച് തന്റെ ദൃശ്യങ്ങൾ അടയാളപ്പെടുത്തിയതുമുതൽ നിരീക്ഷണ ജ്യോതിശാസ്ത്രത്തിന്റെ വികാസ കാലം ആരംഭിച്ചു. ദൂരദർശിനി സാങ്കേതിക വിദ്യയുടെ വളർച്ചയ്കനുസരിച്ച് അത് കൂടുതൽ കൂടുതൽ വികാസം പ്രാപിക്കുന്നു.

വൈദ്യുത - കാന്തിക തരംഗ രാജികളുടെ വിശകലനത്തിനും നിരീക്ഷണത്തിനും ഉപയോഗിക്കുന്ന ഉപാധികളുടെ അടിസ്ഥാനത്തിൽ നിരീക്ഷണ ജ്യോതിശാസ്ത്രത്തെ പലവിഭാഗങ്ങളായി വീണ്ടും തിരിച്ചിരിക്കുന്നു. അവ പ്രധാനമായും ഒപ്ടിക്കൽ ജ്യോതിശാസ്ത്രം, ദൃശ്യ പ്രകാശ ജ്യോതിശാസ്ത്രം, ഇൻഫ്രാറെഡ് ജ്യോതിശാസ്ത്രം മുതലായവയും  റേഡിയോ ജ്യോതിശാസ്ത്രം,  എസ്ക്റേ ജ്യോതിശാസ്ത്രം ഗാമാ ജ്യോതിശാസ്ത്രം, അൾട്രാവയലറ്റ് ജ്യോതിശാസ്ത്രം തുടങ്ങിയവ ഉൾപ്പെടുന്ന ഉന്നതോർജ്ജ ജ്യോതിശാസ്ത്രവും ആണ്. 

## അവലംബം

വർഗ്ഗം:ജ്യോതിശാസ്ത്രം
ഗീത വിജയൻ

മലയാള ചലച്ചിത്ര ടെലിവിഷൻ രംഗത്തെ ഒരു അഭിനേത്രിയാണ് **ഗീത വിജയൻ**.  ഇംഗ്ലീഷ്;Geetha Vijayan  സിദ്ദിഖ്-ലാൽ സം‌വിധാനം ചെയ്ത ഇൻ ഹരിഹർ നഗർ എന്ന ചിത്രത്തിലൂടെയാണ് ഗീത തിരശീലയിൽ ആദ്യമായി പ്രവേശിച്ചത്  85 ലധികം മലയാളചിത്രങ്ങളും രണ്ട് തമിഴ് ചിത്രങ്ങളും മൂന്ന് ഹിന്ദി ചിത്രങ്ങളും ഗീത അഭിനനയിച്ചിട്ടുണ്ട്. മലയാളം ടെലിവിഷൻ പരമ്പരകളിലും ഗീത സജീവമാണ്. തേന്മാവിൻ കൊമ്പത്ത് എന്ന ചിത്രത്തിലും അതിന്റെ ഹിന്ദി റീമേക്കിലും അഭിനയിച്ചു, തമിഴിൽ അടുത്തിടെ ആധാർ എന്ന സിനിമയിലും അഭിനയിച്ചിട്ടുണ്ട്. സിനിമയിൽ അഭിനയിക്കണമെന്നുള്ള താല്പര്യമില്ലായിരുന്ന ഗീതയെ അമ്മാവന്റെ മകളായ രേവതിയാണ് സിനിമയിൽ എത്തിച്ചത്  ഉത്തരചെമ്മീനാണ് ഗീത അഭിനയിക്കുന്ന എറ്റവും പുതിയ സിനിമ. 

## ജീവിതരേഖ
തൃശൂരിലെ വാരിയത്ത് ലേനിൽ താമസിച്ചിരുന്ന പണിക്കവീട്ടിൽ അടിയാട്ട് വിജയന്റേയും ശാരദയുടേയും മകളായി 1972 ൽ ഗീത ജനിച്ചു. അച്ഛൻ ഒരു മ്യഗവൈദ്യനായിരുന്നു., അമ്മ വീട്ടമ്മയും. ഗീത തന്റെ പ്രാഥമിക വിദ്യാഭ്യാസം തൃശൂരിലെ പ്രശസ്തമായ സേക്രട് ഹേർട് കോണ്വെന്റ് സെകന്ററി സ്കൂളിൽ നിന്നാണ് ചെയ്തത്. അതിനു ശേഷം ചെന്നൈയിലെ എതിരാജ് കോളേജിൽ നിന്നും  ഇംഗ്ലീഷിൽ ബിരുദം കരസ്ഥമാക്കി. ചലച്ചിത്ര നടിയായ രേവതി ഗീതയുടെ അമ്മാവന്റെ മകൾ ആണ് . സഹോദരി മലേഷ്യയിൽ അക്കൗണ്ടന്റാണ്. ഗീതയുടെ അച്ഛനും അമ്മയും ഇപ്പോൾ സഹോദരിയുടെ കൂടെ മലേഷ്യയിലാണ്. 

ആന്ധ്രയിൽ നിന്നുള്ള  മോഡലും നടനുമായ സതീഷ് കുമാറാണ് ഗീതയുടെ ഭർത്താവ്. 1997 ലായിരുന്നു ഇവരുടെ വിവാഹം 

## ചലച്ചിത്രരേഖ

## പുറമേയ്ക്കുള്ള കണ്ണികൾ
* 
*"Malayalam serials my bread and butter: Geetha Vijayan" 
*"Malayalam serial sthree: Geetha Vijayan" 

വർഗ്ഗം:1972-ൽ ജനിച്ചവർ
വർഗ്ഗം:ജൂൺ 22-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മലയാള ടെലിവിഷൻ നടിമാർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
ഡൊമനിക് പ്രസന്റേഷൻ

കേരളത്തിലെ ഒരു കോൺഗ്രസ് നേതാവും, കേരള നിയമസഭാംഗവുമാണ് **ഡൊമനിക് പ്രസന്റേഷൻ**. 2009-നവംബർ മാസം കേരള നിയമസഭയിലേക്ക് നടന്ന ഉപതെരഞ്ഞെടുപ്പിൽ ഇന്ത്യൻ നാഷണൽ കോൺഗ്രസ് സ്ഥാനാർത്ഥിയായി എറണാകുളത്ത് നിന്ന് മത്സരിച്ചു വിജയിച്ചു.

## വ്യക്തി ജീവിതം
ഫെലിക്സ് പ്രസന്റേഷന്റേയും ശ്രീമതി റോസമ്മയുടേയും മകനായി 1949 ഫെബ്രുവരി 19-ന് ആണ് ഡൊമനിക്കിന്റെ ജനനം.

തേവര സേക്രട്ട് ഹേർട്ട് ഹൈസ്കൂളിലാണ് ഡൊമനിക്ക് തന്റെ സ്കൂൾ വിദ്യാഭ്യാസം പൂർത്തിയാക്കിയത്. തുടർന്ന് എറണാകുളം മഹാരാജാസ് കോളേജ്, സെന്റ് ആൽബർട്ട്സ് കോളേജ് എന്നിവടങ്ങളിൽ തന്റെ ബിരുദപഠനം അദ്ദേഹം പൂർത്തിയാക്കി 

ഡോ. മേരി എബ്രഹാം ആണ് ഭാര്യ. അമൃത ഡൊമിനിക് എന്നൊരു മകളുണ്ട് ഈ ദമ്പതികൾക്ക്

## വഹിച്ചിരുന്ന സ്ഥാനങ്ങൾ
* കെ.എസ്.യു. ജില്ലാ പ്രസിഡന്റ്
* യൂത്ത് കോൺഗ്രസ് ജില്ലാ സെക്രട്ടറി
* എറണാകുളം ഡി.സി.സി. ജെനറൽ സെക്രട്ടറി
* കൊച്ചിൻ കോർപ്പറേഷൻ കൗൻസിലർ (1988-1994)

9-ആം നിയമസഭയിലും 10-ആം നിയമസഭയിലും ഡൊമനിക് അംഗമായിരുന്നു. ഉമ്മൻ ചാണ്ടിയുടെ മന്ത്രിസഭയിൽ ഫിഷറീസ് മന്ത്രിയായിരുന്നു. 

## അവലംബം


വർഗ്ഗം:1949-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഫെബ്രുവരി 19-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
കേണൽ

**കേണൽ** (ചുരുക്കത്തിൽ **Col.** അല്ലെങ്കിൽ **COL**) (*<span lang="En" dir="ltr">Colonel</span>*) എന്നത് പല രാജ്യങ്ങളിലും ഉപയോഗത്തിലുള്ള ഒരു മുതിർന്ന സൈനിക ഓഫീസർ റാങ്കാണ്. 

കേണൽ പദവി സാധാരണയായി ലെഫ്റ്റനന്റ് കേണൽ പദവിക്ക് മുകളിലാണ്. കേണലിന് മുകളിലുള്ള റാങ്കിനെ സാധാരണയായി ബ്രിഗേഡിയർ, ബ്രിഗേഡ് ജനറൽ അല്ലെങ്കിൽ ബ്രിഗേഡിയർ ജനറൽ എന്ന് വിളിക്കുന്നു. 

നാല് കമ്പനികൾ ഉൾപ്പെടുന്ന ഒരു ബറ്റാലിയന്റെ കമാൻഡർ ആണ് കേണൽ. 

നാവികസേനയിൽ ഇതിന് തുല്യമായ പദവിയാണ് ക്യാപ്റ്റൻ. കോമൺവെൽത്ത്  രാജ്യങ്ങളിലെ വായുസേനകളിൽ, ഗ്രൂപ്പ് ക്യാപ്റ്റൻ ആണ് തത്തുല്യ റാങ്ക്.

വർഗ്ഗം: സൈനിക റാങ്കുകൾ
വർഗ്ഗം: പട്ടാളം
ഉംറ

മുസ്ലികൾക്ക് ഹജ്ജ് പോലെ തന്നെപണം കൊണ്ടും ആരോഗ്യം കൊണ്ടും കഴിവുള്ളവർക്ക് ജീവിതത്തിൽ ഒരു തവണ നിർബന്ധമുള്ള കാര്യമാണ് മക്കയിൽ ചെന്ന് **ഉംറ** () അനുഷ്ഠിക്കൽ‍ നിർവഹിക്കാവുന്നതാണ്. പലതവണ ആവർ‍ത്തിക്കൽ പുണ്യമുള്ള ഉംറ ഒരു യാത്രയിൽ തന്നെ നിരവധി തവണ ചെയ്യാവുന്നതാണ്. ഒരു തവണ ഉംറ നിർവ്വഹിച്ച ഒരാൾ പിന്നീടൊരിക്കൽക്കൂടി ഉംറ നിർവ്വഹിച്ചാൽ അത് ആ രണ്ട് ഉംറകൾക്കിടയിലുള്ള പാപങ്ങൾക്ക് പരിഹാരമാണ് എന്ന് സഹീഹ് മുസ്ലിമിൽ വന്നിട്ടുണ്ട്. എന്നാൽ പ്രവാചകൻ ഒരു യാത്രയിൽ ഒരു ഉംറയെ നിർവഹിച്ചിട്ടുളളു എന്നതിനാൽ ഒരു യാത്രയിൽ ഒരു ഉംറ ചെയ്യലാണ് ഉത്തമം എന്ന അഭിപ്രായമുണ്ട്.

## അനുഷ്ഠാന രീതി
thumb|250px|left|ഉംറ തീർത്ഥാടകർ-ഇഹ്റാം വേഷത്തിൽ
മക്കയിലെ ഉംറക്ക് നിശ്ചയിച്ചിരിക്കുന്ന അതിർത്തിക്കപ്പുറത്തു നിന്നും ഉംറ നിയ്യത്തോട് കൂടി  പ്രത്യേകമായ വസ്ത്രം ധരിച്ച് മക്കയിലെ കഅബയുടെ ചുറ്റും ഏഴു പ്രാവശ്യം പ്രദക്ഷിണം ചെയ്യുകയും തുടർന്ന് സഫാ-മർവാ കുന്നുകൾക്കിടയിലൂടെ ഏഴു പ്രാവശ്യത്തെ നടത്തത്തിനു ശേഷം പിന്നെ മുടി കളയുകയോ വെട്ടുകയോ ചെയ്ത് ഇഹ്റാമിൽ നിന്ന് ഒഴിവാകാവുന്നതാണ്. (പുരുഷന്മാർ മുടികളയലാണ് ഉത്തമം; വെട്ടുകയാണങ്കിൽ തലയുടെ എല്ലാ ഭാഗത്ത് നിന്നും മുടി വെട്ടേണ്ടതാണ്. അല്ലാതെ രണ്ടോ മൂന്നോ മുടിയുടെ അറ്റം മാത്രം വെട്ടുന്ന രീതി പ്രമാണങ്ങൾക്ക് വിരുദ്ധമാണ്. സ്ത്രീകൾ ഏതാനും വിരൽതുമ്പ് നീളത്തിൽ മുടിയുടെ അറ്റം വെട്ടിയാൽ മതി). ഇതോട ഉംറ പൂർത്തിയായി.

## അതിർത്തികൾ ([[മീകാത്ത്|മീഖാത്]])

* ദുൽ ഹുലൈഫ : മദീനയിൽ നിന്നും വടക്ക് ഭാഗത്ത് നിന്നും വരുന്നവർക്കുള്ള അതിർത്തി. 
* ജുഹ്ഫ : ഈജിപ്ത്, ശാം, മൊറോക്കോ എന്നീ രാജ്യങ്ങളിൽ നിന്നും വരുന്നവർക്കുള്ള അതിർത്തി.
* ഖര്നുൽ മനാസിൽ : നജ്ടുകാരുടെയും അത് വഴി കടന്നു വരുന്നവരുടെയും അതിർത്തി. 
* ദാത്തു ഇര്ഖ്‌ : ഇറാഖ്‌, ബസര, എന്നീ ഭാഗങ്ങളിൽ നിന്നും വരുന്നവർക്കുള്ള അതിർത്തി. 
* യലംലം : ഇന്ത്യയിൽ നിന്നും യമൻ ഭാഗത്ത് നിന്നും വരുന്നവർക്കും ഉള്ള അതിർത്തി.

ഉംറക്ക് പോകുന്നവർ പുറപ്പെടുന്ന സ്ഥലത്ത് നിന്നോ മേൽ പറഞ്ഞ പ്രദേശത്ത് നിന്നോ പ്രത്യേകമായ വസ്ത്രം ധരിച്ച് തയ്യാറെടുക്കേണ്ടതാണു.

## അവലംബം

വർഗ്ഗം:ഇസ്ലാമികം
ആവര

*കേസാല്പിനേഷ്യേ* കുടുംബത്തിലെ *കാസ്സ്യ ഓറിക്കുലേറ്റ (Cassia ariculata)* എന്ന ശാസ്ത്രനാമവും, *ടാന്നേർസ് കാസ്സ്യ* എന്ന ആംഗലേയ നാമവുമുള്ള **ആവര** ഇൻഡ്യയിലെയും ശ്രീലങ്കയിലെയും വരണ്ട പ്രദേശങ്ങളിൽ നാലടിയോളം ഉയരത്തിൽ വളരുന്ന ഔഷധസസ്യമാണ്. ഇൻഡ്യയിൽ അധികമായും കർണ്ണാടകം,തമിഴ്നാട്, ആന്ധ്രാപ്രദേശ്, തെലംഗാണ സംസ്ഥാനങ്ങളിൽ വളരുന്നു. ആവരയുടെ പൂവ് തെലംഗാണയുടെ ഔദ്യോഗിക പുഷ്പമാണ്. ഇടതൂർന്ന ശിഖരങ്ങളും. ദീർഘവൃത്താകൃതിയിലുള്ള ഇലകൾക്ക് ഒരേ വർഗ്ഗത്തിൽ പെടുന്ന കൊന്നയിലയുമായി രൂപ സാദൃശ്യമുണ്ട്. തോലിന് തവിട്ടു നിറം, കടും മഞ്ഞ നിറത്തിലുള്ള പൂക്കൾ. ഫലം 11 സെ മി വര നീളമുള്ള ഒരു പയറാണ്. അതിനുള്ളിൽ 12 - 20 വരെ കായ്കൾ.

## ഔഷധഗുണങ്ങൾ
ധാരാളം ഔഷധ ഗുണമുള്ള ആവരയുടെ എല്ലാ ഭാഗങ്ങളും കുഷ്ഠം, ആസ്ത്മ, സന്ധിവാതം, പ്രമേഹം  തുടങ്ങിയ രോഗങ്ങളിൽ പ്രധാനമായി ഉപയോഗിച്ചു വരുന്നു. ചില ഔഷധക്കൂട്ടുകളിൽ ജ്വര ചികിത്സയ്ക്കും,ആമാശയ പുണ്ണിനും ത്വക് രോഗങ്ങളിലും ഉപയോഗിക്കുന്നു. പൂക്കളിൽ ഫ്ലേവനോയിഡുകൾ, പ്രൊആന്തോസയാനിഡിൻ,  β സീറ്റോസ്റ്റീറോൾ എന്നീ ഘടകങ്ങൾ അടങ്ങിയിട്ടുണ്ട്.
### ആധുനിക ഔഷധശാസ്ത്രം
പൂക്കൾ ജലത്തിൽ കുതിർത്ത ലായനി ഒരു കിലോഗ്രാം ശരീരഭാരത്തിന് 0.45 ഗ്രാം എന്ന അളവിൽ പ്രമേഹൌഷധമായി ഉപയോഗിക്കാം. ഒരേ അനുപാതത്തിൽ ജലവും മദ്യവും ചേർന്ന ലായനിയിൽ പൂക്കളുടെ പൊടി കുതിർത്തെടുത്ത ലായനി ഉപയോഗിച്ച് പ്രമേഹം ബാധിച്ച എലികളിൽ നടത്തിയ ഗവേഷണങ്ങളിൽ, പൂക്കളിലടങ്ങിയ  എൻ-ബ്യൂട്ടനോൾ അംശങ്ങളാണ് പ്രമേഹൌഷധമായി പ്രവർത്തിക്കുന്നത് എന്ന് കണ്ടെത്തിയിട്ടുണ്ട്. പൂക്കൾ എഥനോൾ, മെഥനോൾ മദ്യങ്ങളിൽ കുതിർത്ത ലായനികളിൽ നടത്തിയ പരീക്ഷണങ്ങൾ, അവയിൽ വാർദ്ധക്യത്തെ പ്രതിരോധിക്കുന്ന ആന്റൈഓക്സിഡന്റുകൾ അടങ്ങിയിട്ടുണ്ട് എന്ന് തെളിയിച്ചു.. പരീക്ഷണവിധേയമാക്കിയ എലികളിൽ മദ്യം മൂലമുണ്ടാകുന്ന കരൾ രോഗത്തിന് ഇലകളുടെ നീര് ചേർത്തൂണ്ടാക്കിയ ലായനി  ഒരു കിലോഗ്രാം ശരീരഭാരത്തിന് 250 മില്ലിഗ്രാം എന്ന അളവിൽ നൽകുമ്പോൾ കരൾ രോഗത്തിന് പ്രതിവിധിയായും പ്രതിരോധമായും പ്രവർത്തിക്കുന്നു.
### ആയുർവേദത്തിൽ
നേത്ര രോഗങ്ങൾ, രക്തസ്രാവം, വന്ധ്യത, ത്വൿ‌രോഗങ്ങൾ, ഗർഭാശയ സംബന്ധിയായ രോഗങ്ങൾ, അജീർണ്ണം, പ്രമേഹം തുടങ്ങിയ രോഗങ്ങളുടെ ആയുർവേദ ചികിത്സയിൽ ആവര ഉപയോഗിച്ചു വരുന്നു. പൂക്കൾ തമിഴ്നാട്ടിൽ ഭക്ഷണമായി ഉപയോഗിക്കുന്നു.
## മറ്റ് ഉപയോഗങ്ങൾ
തുകൽ ഊറയ്ക്കിടുന്നതിന് ഉപയോഗിക്കുന്നു, *ടാന്നേർസ് കാസ്സ്യ* എന്ന പേർ അതുകൊണ്ട്.
## മറ്റിനങ്ങൾ

**പൊന്നാവര**യെന്ന് പേരുള്ള ഇനത്തിന്റെ പൂക്കൾക്ക് ചുവപ്പു നിറമാണ്.

## അവലംബം


## പുറത്തേക്കുള്ള കണ്ണികൾ
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=27&hit=1

വർഗ്ഗം:ഔഷധസസ്യങ്ങൾ
വർഗ്ഗം:ഇൻഡിഗോഫെറ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഗസ്നി

മദ്ധ്യ അഫ്ഗാനിസ്താനിലെ ഒരു നഗരവും, രാജ്യത്തെ ഗസ്നി പ്രവിശ്യയുടെ ആസ്ഥാനവുമാണ് **ഗസ്നി** (പേർഷ്യൻ: غزنی ). 
ഗസ്നിൻ എന്നും ഗസ്ന എന്നും പുരാതനകാലത്ത് അറിയപ്പെട്ടിരുന്ന ഈ നഗരം രാജ്യത്തിന്റെ തലസ്ഥാനമായ കാബൂളിന് 145 കിലോമീറ്റർ തെക്കുപടിഞ്ഞാറായി സ്ഥിതി ചെയ്യുന്നു. 
സമുദ്രനിരപ്പിൽ നിന്ന് 2219 മീറ്റർ ഉയരത്തിലുള്ള ഒരു പീഠഭൂമിയിൽ സ്ഥിതിചെയ്യുന്ന ഗസ്നിയിലെ ജനസംഖ്യ ഏകദേശം 1,41,000 ആണ്. വടക്കു കിഴക്ക് ഭാഗത്ത് കാബൂൾ, കിഴക്ക് ഗർദേസ്, തെക്കുപടിഞ്ഞാറ് ഖലാത്ത് എന്നീ നഗരങ്ങളുമായി റോഡുമാർഗ്ഗം ഈ നഗരം ബന്ധപ്പെട്ടു കിടക്കുന്നു.

## ചരിത്രം
രണ്ടാം നൂറ്റാണ്ടിൽ‍, ടോളമി, പാരോപനിസഡേയിലെ ഗൻസാക എന്ന ഒരു പട്ടണത്തെക്കുറിച്ച് പരാമർശിച്ചിട്ടുണ്ട്. ഇത് ഗസ്നിയെക്കുറിച്ചാണെന്നു കരുതുന്നു. ഷ്വാൻ‌ ത്സാങ്, ഹെക്സിന എന്നാണ് ഈ നഗരത്തെ പരാമർശിച്ചിരിക്കുന്നത്.

ഇസ്ലാമിക അധിനിവേശത്തിന്റെ തുടക്കത്തിൽ ഇന്ത്യയും ഇറാനിയൻ പീഠഭൂമിയും തമ്മിലുള്ള വ്യാപാരത്തിന്റെ ഇടനിലകേന്ദ്രമായിരുന്നു ഗസ്നി. ഇസ്ലാമികലോകത്തിന്റെ കിഴക്കേ അതിര് എന്ന നിലയിലായിരുന്നു അന്ന് ഇതിന്റെ നിലനിൽപ്പ്.

പത്താം നൂറ്റാണ്ടിന്റെ അവസാനം ഇവിടം കേന്ദ്രീകരിച്ച് ഗസ്റ്റവി സാമ്രാജ്യത്തിന്റെ സ്ഥാപനത്തോടെയാണ് അത്രയൊന്നും ശ്രദ്ധിക്കപ്പെടാതെ കിടന്നതും അന്ന് ഗസ്ന എന്നറിയപ്പെട്ടിരുന്നതുമായ ഈ നഗരത്തിന് ചരിത്രപ്രാധാന്യം കൈവരിക്കുന്നത്.

## പേര്
ഗസ്നി, ആദ്യകാലങ്ങളിൽ ഗാസ്നിൻ എന്നും ഗസ്ന എന്നുമായിരുന്നു അറിയപ്പെട്ടിരുന്നത്. ഖജനാവ്‌ എന്നർത്ഥമുള്ള ഗഞ്ജ് എന്ന പേർഷ്യൻ വാക്കിൽ നിന്നായിരിക്കണം ഈ പേര് വന്നത്.

## അവലംബം

വർഗ്ഗം:അഫ്ഗാനിസ്താനിലെ നഗരങ്ങൾ
മണപ്പുറം

പഴയ മലബാറിന്റെ തെക്ക് പടിഞ്ഞാറ് ഭാഗത്ത് അറബിക്കടലിനും കാനോലി കനാലിനും ഇടയിൽ‌  ഇപ്പോഴത്തെ തൃശ്ശൂർ ജില്ലയിലെ തീരപ്രദേശമായ തളിക്കുളം, മതിലകം എന്നീ ബ്ലോക്കുകളിലെ പഞ്ചായത്തുകൾ  പൊതുവെ മണപ്പുറം എന്ന പേരിൽ അറിയപ്പെടുന്നു.

## പേരിനു പിന്നിൽ

പൂഴിമണൽ പ്രദേശമായതിനാലാകാം മണപ്പുറം എന്ന് വിളിപ്പേരുണ്ടായത് എന്നു കരുതുന്നു.

## തളിക്കുളം ബ്ലോക്കിലെ പഞ്ചായത്തുകൾ
* ഏങ്ങണ്ടിയൂർ
* വാടാനപ്പള്ളി
* തളിക്കുളം
* നാട്ടിക
* വലപ്പാട്

## മതിലകം ബ്ലോക്കിലെ പഞ്ചായത്തുകൾ

* എടത്തുരുത്തി
* കയ്പ്പമംഗലം
* മതിലകം
* പെരിഞ്ഞനം
* ശ്രീനാരായണപുരം

## അതിര്‌‍ത്തി
* പടിഞ്ഞാറ് - അറബിക്കടൽ
* വടക്ക് - ചേറ്റുവ കായൽ 
* കിഴക്ക് - കാനോലി കനാൽ
* തെക്ക് - കൊടുങ്ങല്ലൂർ
## അവലംബം


## പുറം കണ്ണികൾ
*വാടാനപ്പള്ളി ഗ്രാമപഞ്ചായത്ത് 
*വെബ്‌സൈറ്റ് വാടാനപ്പള്ളി 



വർഗ്ഗം:തൃശ്ശൂർ ജില്ല
മംഗളവനം പക്ഷിസങ്കേതം

കേരളത്തിലെ പക്ഷിസങ്കേതങ്ങളിൽ  നഗര പ്രദേശത്ത് സ്ഥിതി ചെയ്യുന്ന പക്ഷി സങ്കേതമാണ് **മംഗളവനം പക്ഷി സങ്കേതകേന്ദ്രം**. കൊച്ചി നഗരത്തിന്റെ ഹൃദയഭാഗത്തുള്ള ഒരു ദ്വീപിലാണ് ഇത് സ്ഥിതി ചെയ്യുന്നത്. 0.0274 ചതുരശ്ര കിലോമീറ്റർ ആണ് ഇതിന്റെ വിസ്തൃതി. കണ്ടൽക്കാടുകളും മരങ്ങളും നിറഞ്ഞ ഇവിടെ ധാരാളം ദേശാടനപ്പക്ഷികൾ എത്താറുണ്ട്‌.ചിലന്തികളൂം വവ്വാലുകളും ഇവിടുത്തെ പ്രധാന ആകർഷണീയതയാണ്. 2004ൽ നിലവിൽ വന്ന മംഗളവനം പക്ഷി സങ്കേതം സംസ്ഥാന വനംവകുപ്പിന്റെ കീഴിലുള്ള ഏറ്റവും ചെറിയ സംരക്ഷിത പ്രദേശമാണ്. കണ്ടൽ വനങ്ങളിൽ സ്ഥിതി ചെയ്യുന്ന കേരളത്തിലെ ഏക പക്ഷിസങ്കേതവുമാണിത്.
മംഗൾ എന്ന വാക്കിന് പോർച്ചുഗീസ്ഭാഷയിൽ കണ്ടൽ എന്നാണ് അർത്ഥം
ഈയിടെ നിലവിൽ വന്ന പുതിയ കെട്ടിടങ്ങളും മറ്റും ഇവിടുത്തെ  പക്ഷികളുടെ സ്വൈരവിഹാരത്തിനു തടസ്സമായിട്ടുണ്ട്.  

മേയ് 2006 ൽ നടത്തിയ ഒരു സർവ്വേ പ്രകാരം ഇവിടെ 32 ഇനത്തിൽ പെടുന്ന 194 ലധികം പക്ഷികൾ ഉള്ളതായി കണക്കാക്കപ്പെടുന്നു. ഈ ഭാഗത്ത് നിന്ന് ഇതുവരെ രേഖപ്പെടുത്തിയിട്ടുള്ള പക്ഷികളുടെ തരങ്ങൾ 72 ആണ്. ഇത് കൂടാതെ 17 തരത്തിൽ പെട്ട ചിത്രശലഭങ്ങളും ഇവിടെ ഉള്ളതായി രേഖപ്പെടുത്തിയിട്ടുണ്ട്. കുടാതെ 51 തരം വർഗ്ഗത്തിൽപ്പെട്ട ചിലന്തികളും ഉണ്ട്.

## ഇതും കൂടി
* കേരള വനം വകുപ്പ്
## അവലംബം

* മാതൃഭൂമി ഹരിശ്രീ 2009 സെപ്റ്റംബർ 19
## ചിത്രശാല

File:Welcome Arch Mangalavanam Bird Sanctuary.jpg|ഡോ. സലിം അലി റോഡിലെ കമാനം
File:Mangalavanam Bird Sanctuary Entry Gate.jpg|പ്രവേശനകവാടം
File:Nakshatravana Garden of Mangalavanam.jpg|നക്ഷത്രവനം
File:Statue of Buddha at Mangalavanam.jpg| ബുദ്ധപ്രതിമ


 

വർഗ്ഗം:കേരളത്തിലെ പക്ഷിസങ്കേതങ്ങൾ
വർഗ്ഗം:കേരളത്തിലെ സംരക്ഷിതപ്രദേശങ്ങൾ
ചെന്തുരുണി വന്യജീവി സങ്കേതം

ഒരു മരത്തിന്റെ പേരിൽ അറിയപ്പെടുന്ന ഏക വന്യജീവി സങ്കേതമാണ്** ശെന്തുരുണി വന്യജീവി സങ്കേതം**. 1984 ലാണ് ഈ വന്യജീവിസങ്കേതം നിലവിൽ വന്നത്.കൊല്ലം ജില്ലയിൽ പുനലൂർ താലൂക്കിലാണ് ഇതു സ്ഥിതി ചെയ്യുന്നത്. തെന്മലയാണ്‌ വന്യജീവിസങ്കേതത്തിന്റെ ആസ്ഥാനം. അനാകാർഡിയേസി കുടുംബത്തിൽപ്പെട്ട ഗ്ലൂട്ടാ ട്രാവൻ‌കൂറിക്ക എന്ന ചെന്തുരുണി മരങ്ങൾ ധാരാളമായി വളരുന്നതുകൊണ്ടാണ് ഈ പേരു ലഭിച്ചത്. ശെന്തുരുണിപ്പുഴ, കഴുത്തുരുട്ടിപ്പുഴ, കുളത്തൂപ്പുഴ എന്നിവ ശെന്തുരുണി വന്യജീവി സങ്കേതത്തിൽവെച്ച് സംഗമിച്ച് കല്ലടയാറായി ഒഴുകുന്നത് കാണാം. ഇതിനു സമീപം കല്ലടയാറ്റിൽ നിർമ്മിച്ചിരിക്കുന്ന തെന്മല അണക്കെട്ടിന്റെ ജല സംഭരണിയും സമീപപ്രദേശങ്ങളിലുള്ള വനങ്ങളും ചേർന്ന് 172.403 ച.കി.മീ വിസ്തീർണ്ണം ഉള്ളതാണ് ഈ വന്യജീവി സങ്കേതം. ഏഷ്യയിലെ ആദ്യത്തെ ബട്ടർഫ്ലൈ സഫാരി പാർക്ക് ഇതിനടുത്താണ്. ഇന്ത്യയിൽ ആദ്യമായി തുമ്പികളുടെ കണക്കെടുപ്പ് നടന്നത് ഇവിടെയാണെന്നു കരുതുന്നു. 1550 മീറ്റർ ഉയരമുള്ള ആൽവർകുറിച്ചിയാണ് ഏറ്റവും ഉയരം കൂടിയ പ്രദേശം.1257 ഇനം സപുഷ്പിസസ്യങ്ങളും, 62 ഇനം സസ്തനികൾ, 171 ഇനം പക്ഷികൾ, 36 ഇനം ഉരഗങ്ങൾ, 54 ഇനം ഉഭയജീവികൾ, 31 ഇനം മത്സ്യങ്ങൾ, 187 ഇനം ശലഭങ്ങൾ, 44 ഇനം തുമ്പികൾ, 40 ഇനം ഉറുമ്പുകൾ എന്നിവയെ ഇവിടെ കണ്ടു വരുന്നു. ദക്ഷിണേന്ത്യയിലെ ഏറ്റവും വലിയ ചിത്രശലഭമായ ഗരുഡ ശലഭവും (സതേൺ ബേഡ്‌വിങ്) ഇന്ത്യയിലെ ഏറ്റവും ചെറിയ ചിത്രശലഭങ്ങളിൽ ഒന്നായ ഓറിയന്റൽ ഗ്രാസ് ജുവൽ എന്നിവയും ഇവിടെ നിന്ന് കണ്ടെത്തിയിരുന്നു.

## അവലംബം

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:കൊല്ലം ജില്ല
വർഗ്ഗം:കേരളത്തിലെ സംരക്ഷിതപ്രദേശങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
തുർക്കി (വിവക്ഷകൾ)

**തുർക്കി** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*തുർക്കിക് ജനത - മദ്ധ്യേഷ്യയിൽ നിന്നുമുള്ള ഒരു ജനവിഭാഗം
*തുർക്കി ഭാഷകൾ - മദ്ധ്യേഷ്യയിൽ ഉടലെടുത്ത ഭാഷാകുടൂംബം
## തുർക്കി രാജ്യവുമായി ബന്ധപ്പെട്ടവ
*തുർക്കി - യുറോപ്പിലും ഏഷ്യയിലുമായി കിടക്കുന്ന ഒരു രാജ്യം
*തുർക്കിഷ് ജനത - തുർക്കി രാജ്യത്ത് അധിവസിക്കുന്ന ജനവിഭാഗം
*തുർക്കിഷ് ഭാഷ
ബാഗ്ര മഞ്ചേശ്വരം പുഴ

കേരളത്തിലെ ഏറ്റവും വടക്കേയറ്റത്തെ നദി
കേരളത്തിലെ ഏറ്റവും ചെറിയ നദിയാണ് കേരളത്തിന്റെ വടക്കേയറ്റത്ത് സ്ഥിതി ചെയ്യുന്ന **മഞ്ചേശ്വരം പുഴ**. ഇതിന്റെ ആകെ നീളം 16 കി.മീ.ആണ്. കാസർഗോഡ് ജില്ലയിലൂടെ മാത്രമാണ് ഈ പുഴ ഒഴുകുന്നത്. 60 മീറ്റർ ഉയരത്തിലുള്ള **ബലേപുനിൽ** നിന്നാണ് ഈ പുഴ ഉത്ഭവിക്കുന്നത്.**പാവുറു**വാണ് ഇതിന്റെ പ്രധാന പോഷകനദി. നദീതടത്തിന്റെ വിസ്തീർണ്ണം 90ച.കി. മി.ആണ്. നദിയിൽ ലഭിക്കുന്ന വർഷപാത അനുപാതം 3478 എം.എം ആണ്. ഈ നദിക്ക് **തലപ്പാടിപ്പുഴ** എന്നും പേരുണ്ട്

## അവലംബം
നെയ്യാർ

കേരളത്തിലെ ഏറ്റവും തെക്കേ അറ്റത്തുള്ള നദിയാണ് **നെയ്യാർ**. 56 കിലോമീറ്ററാണ് ഇതിന്റെ നീളം. അഗസ്ത്യാർകൂടത്തിൽ നിന്നാണ് നദിയുടെ ഉദ്ഭവം. തിരുവനന്തപുരം ജില്ലയിലൂടെ ഒഴുകി അറബിക്കടലിൽ പതിക്കുന്നു.കല്ലാർ, മുല്ലയാർ, കരവലിയാർ എന്നീ നദികളാണ് ഇതിന്റെ പോഷക നദികൾ. നദിയിൽ ലഭിക്കുന്ന വാർഷിക വർഷപാതം 2300 മില്ലി മീറ്ററാണ്.

## അവലംബങ്ങൾ

വർഗ്ഗം:കേരളത്തിലെ നദികൾ
വർഗ്ഗം:തിരുവനന്തപുരം ജില്ലയിലെ നദികൾ
മായൻ കലണ്ടർ

പുരാതന മായൻ സംസ്കാരം ഉപയോഗിച്ച കലണ്ടറുകളും അൽമനാക്സുമാണ് **മായൻ കലണ്ടർ**. ഈ കലണ്ടറുകൾ പരസ്പരം ബന്ധപ്പെട്ടിരിക്കുന്നു. ഗ്വാട്ടിമാലയിലെ ആളുകൾ ഇപ്പോഴും മായൻ കലണ്ടർ ഉപയോഗിക്കുന്നുണ്ട്. മായൻമാർ പല തരത്തിലുള്ള കലണ്ടറുകൾ ഉപയോഗിച്ചിരുന്നു. അതിലൊന്നാണ് ലോങ് കൌണ്ട്.

## ഇതും കാണുക
* മായൻ മതം
* ലൂണാർ കലണ്ടർ

## കുറിപ്പുകൾ

## അവലംബം

:  
:  
: 
:  
:  
:  
: 
: 
:  
: 
: 
: 
:  
:  
: 
:  
:  
: 
:  
:  
:  
: 

## പുറത്തേക്കുള്ള കണ്ണികൾ

* ''Today's Long Count'' 
* Maya Calendar notes by M. Finlay, ''Maya Astronomy'' (Uses the proleptic Gregorian calendar.)
* Maya Cycles of Timeat
* The Maya Calendar by the Maya World Studies Center in Yucatán Mexico
* Chronological Age Calculator  (Case Converter ) - Maya Calendar
* Maya Calendar and Links on diagnosis2012.co.uk (The calculator uses the proleptic Gregorian calendar, with a number of links to other Maya calendar sites.)
* Interactive Maya Calendars 

*  1897 text by Cyrus Thomas
* Maya Calendar, Date conversions, contemporary year version, Tzolkin and Haab day in Calendar Rounds 
* Maya Calendars Interactive 

വർഗ്ഗം:പുരാതന ജ്യോതിശാസ്ത്രം
വർഗ്ഗം:മായൻ സംസ്കാരം
വർഗ്ഗം:കലണ്ടർ
ആന്റിന

വിദ്യുത്കാന്തികതരംഗങ്ങളെ സ്വീകരിക്കാനോ പ്രസരിപ്പിക്കാനോ ഉപയോഗിക്കുന്ന ഉപാധിയാണ് **ആന്റിന** അഥവാ **ഏരിയൽ** . വിദ്യുത്കാന്തികതരംഗങ്ങളെ വൈദ്യുത പ്രവാഹമായോ അല്ലെങ്കിൽ നേരെ തിരിച്ചോ മാറ്റുകയാണ് ഇവ ചെയ്യുന്നത്. റേഡിയോ, ടെലിവിഷൻ സംപ്രേഷണ സംവിധാനങ്ങൾ, നേർക്കു നേർ റേഡിയോ ആശയവിനിമയ സംവിധാനങ്ങൾ, റഡാർ, വയർലെസ്സ് ലാനുകൾ തുടങ്ങി ഒട്ടനവധി ഉപകരണങ്ങളിൽ ഇവ ഉപയോഗിക്കുന്നു. സാധാരണയായി ആന്റിനകൾ തുറസ്സായ സ്ഥലങ്ങളിലാണ് സ്ഥാപിക്കാറ്. എങ്കിലും ചില പ്രത്യേക ആവൃത്തികൾക്കു വേണ്ടി രൂപകല്പ്പന ചെയ്യുന്ന ഹ്രസ്വ ദൂര ആന്റിനകൾ വെള്ളത്തിനടിയിലും ചിലപ്പോൾ മണ്ണിനടിയിൽ തന്നെയും വയ്കാവുന്നതാണ്.

## ചിത്രശാല

പ്രമാണം:Yagi Antenna.jpg|യാഗി ആന്റിന, ഇത് അന്തരീക്ഷത്തിൽ നിന്നും തരംഗങ്ങളെ സ്വീകരിച്ച് പ്രസ്തുത ഉപകരണത്തിലേക്ക് എത്തിക്കുന്നു.
പ്രമാണം:Satellite Radio Antenna.jpg|സാറ്റലൈറ്റ് റേഡിയോ ആന്റിന, ഇത് ഉപഗ്രഹത്തിൽ നിന്നും തരംഗങ്ങളെ സ്വീകരിച്ച് റേഡിയോയിലേക്ക് എത്തിക്കുന്നു.